qundao/data-zh-poetry huggingface dataset:
寄端砚与樊茂实因作诗以遗之
作者：张九成
朝代：宋

端溪石砚天下奇，紫光夜半吐虹霓。不同凡石追时好，要与日月争光辉。韬藏久矣不敢用，惟恐翰墨污染之。樊子文章有馀地，汪汪万顷谁敢窥。赠君此砚勿轻弃，经史妙处其发挥。飞流溅沫满天下，要使咳唾皆珠玑。
山蝉
作者：张九成
朝代：宋
体裁：七言律诗

浴罢风来玉宇凉，山蝉吟咏送斜阳。长缫独茧来还去，九折升车短更长。窈眇笙箫云汉冷，凄清风露月华香。看君定是神仙侣，且择高枝深处藏。
岭下桃花作澹红色绝可爱因作绝句
作者：张九成
朝代：宋

江北桃花色颇秾，不堪凡陋也春风。谁知岭下新来样，故作宫妆澹水红。
岭下桃花作澹红色绝可爱因作绝句
作者：张九成
朝代：宋

江北桃花色颇秾，不堪凡陋也春风。
谁知岭下新来样，故作宫粧澹水红。
庚午正月七夜自咏
作者：张九成
朝代：宋

余性寡所谐，平生惟自得。
谈名颈深缩，论利面作赤。
文不贵雕虫，诗尤恶鈎擿。
粗豪真所畏，机巧非予匹。
所以常闭门，千载求知识。
黄卷有可人，为之忘寝食。
亦復爱山水，策杖无与适。
看云独忘归，听泉常永日。
内乐万事休，中虚众妙入。
欲以语斯人，此事吾无力。
道丧亦久矣，无言三叹息。
庚午正月七夜自咏
作者：张九成
朝代：宋

余性寡所谐，平生惟自得。谈名颈深缩，论利面作赤。文不贵雕虫，诗尤恶钩擿。粗豪真所畏，机巧非予匹。所以常闭门，千载求知识。黄卷有可人，为之忘寝食。亦复爱山水，策杖无与适。看云独忘归，听泉常永日。内乐万事休，中虚众妙入。欲以语斯人，此事吾无力。道丧亦久矣，无言三叹息。
庭下草
作者：张九成
朝代：宋

秋风吹碧草，久客情如何。乡关断过雁，青山高嵯峨。然而梦寐间，往往长经过。梦觉亦我耳，所得初无多。天地存胸中，要当常拂摩。肯为外物流，为赋白雪歌。
庭下草
作者：张九成
朝代：宋

秋风吹碧草，久客情如何。
乡关断过雁，青山高嵳峩。
然而梦寐间，往往长经过。
梦觉亦我耳，所得初无多。
天地存胸中，要当常拂摩。
肯为外物流，为赋白雪歌。
庾岭旧传有梅往往诗人借此为江南春信予到此数年因登岭上不见一枝遂成一绝
作者：张九成
朝代：宋
体裁：七言绝句

诗人常说岭头梅，往往春风自此来。我到岭头都不见，空将春梦又空回。
彦执赏予诗
作者：张九成
朝代：宋

年来百念灰，求友良未已。
一昨窜逐来，万事风过耳。
忽得故人书，惊喜或不寐。
人生等行客，斯会姑小憇。
吟诗本不工，信口何足贵。
譬彼蜩螗虫，时时一鸣沸。
自惟尽喑默，何以玩浮世。
不烦更咀嚼，欲听已漂逝。
胡为不解事，异好仍偏嗜。
从来不求名，游戏聊卒岁。
彦执赏予诗
作者：张九成
朝代：宋

年来百念灰，求友良未已。一昨窜逐来，万事风过耳。忽得故人书，惊喜或不寐。人生等行客，斯会姑小憩。吟诗本不工，信口何足贵。譬彼蜩螗虫，时时一鸣沸。自惟尽喑默，何以玩浮世。不烦更咀嚼，欲听已漂逝。胡为不解事，异好仍偏嗜。从来不求名，游戏聊卒岁。
忆北轩菊
作者：张九成
朝代：宋
体裁：七言绝句

长忆故园秋色好，满篱霜菊炫宫黄。无聊却向横江畔，笑倚西风觅暗香。
忆天竺桂
作者：张九成
朝代：宋
体裁：七言绝句

湖上北山天竺寺，满山桂子月中秋。黄英六出非凡种，肯许天香过别州。
怀汪圣锡
作者：张九成
朝代：宋

美玉藏精璞，明珠媚深渊。
天清气或朗，光景露涓涓。
或者辄按剑，奇才叹难全。
之子英杰人，声名何轩轩。
妙龄魁四海，终始皆称贤。
过眼不再读，悟心非口传。
文真翻手成，识超余子先。
森森列五岳，浩浩朝百川。
谓年未三十，当握造化权。
陶甄到唐虞，修洁偕渊骞。
谁云一戢翅，沈滞十二年。
众论今未谐，子心方藐然。
磨礲尽箭镞，刮洗成混圆。
上造羲轩外，下极宣政前。
讨论分本末，鈎赜穷由缘。
遥遥数千载，恍然落眼边。
斯文天其兴，子能常踬颠。
试看桃李花，三春何暄妍。
未及瞬息间，飘零堕风烟。
青青乔松枝，霜雪弥贞坚。
子如识此理，聊卧白云巅。
怀汪圣锡
作者：张九成
朝代：宋

美玉藏精璞，明珠媚深渊。天清气或朗，光景露涓涓。或者辄按剑，奇才叹难全。之子英杰人，声名何轩轩。妙龄魁四海，终始皆称贤。过眼不再读，悟心非口传。文真翻手成，识超馀子先。森森列五岳，浩浩朝百川。谓年未三十，当握造化权。陶甄到唐虞，修洁偕渊骞。谁云一戢翅，沈滞十二年。众论今未谐，子心方藐然。磨砻尽箭镞，刮洗成混圆。上造羲轩外，下极宣政前。讨论分本末，钩赜穷由缘。遥遥数千载，恍然落眼边。斯文天其兴，子能常踬颠。试看桃李花，三春何暄妍。未及瞬息间，飘零堕风烟。青青乔松枝，霜雪弥贞坚。子如识此理，聊卧白云巅。
悼吕居仁舍人
作者：张九成
朝代：宋
体裁：七言律诗

精识高标不世才，泉台一掩怅难回。词源断是诗书力，句法端从践履来。西掖北门聊尔耳，春风秋月亦悠哉。问君身后遗何物，只有窗间水一杯。
悼玉溪
作者：张九成
朝代：宋

闻名四十载，兹地忽相逢。每听谈前事，相看泪满胸。干戈今偃息，诗酒曷从容。寂寞千秋恨，新阡植万松。长年闻老病，终日拥柴门。冷落田文饭，凄凉北海樽。功名看似梦，术业付诸孙。慷慨临终语，精诚彻九阍。
悼玉溪·其一
作者：张九成
朝代：宋
体裁：五言律诗

闻名四十载，兹地忽相逢。每听谈前事，相看泪满胸。干戈今偃息，诗酒曷从容。寂寞千秋恨，新阡植万松。
悼玉溪·其二
作者：张九成
朝代：宋
体裁：五言律诗

长年闻老病，终日拥柴门。冷落田文饭，凄凉北海樽。功名看似梦，术业付诸孙。慷慨临终语，精诚彻九阍。
悼王侍郎
作者：张九成
朝代：宋

气郁芝兰秀，心虚水镜明。吁谟三代学，献纳万人英。未遂平生志，空馀后世名。江湖添老泪，落日照铭旌。
悼王侍郎
作者：张九成
朝代：宋

气鬰芝兰秀，心虚水镜明。
吁谟三代学，献纳万人英。
未遂平生志，空余后世名。
江湖添老泪，落日照铭旌。
惜花
作者：张九成
朝代：宋
体裁：七言绝句

数日生寒紧杜门，今朝步屧到前村。可怜桃李都飞尽，细雨斜风更断魂。
惠声伯窗前孤桐
作者：张九成
朝代：宋

只期翠影在窗栊，岂谓年余到碧空。
自笑襟期惟我似，饱谙霜雪与君同。
千岩夜月双溪外，一曲晚天横笛中。
且向幽斋伴清致，会看廊庙奏熏风。
惠声伯窗前孤桐
作者：张九成
朝代：宋

只期翠影在窗栊，岂谓年馀到碧空。自笑襟期惟我似，饱谙霜雪与君同。千岩夜月双溪外，一曲晚天横笛中。且向幽斋伴清致，会看廊庙奏薰风。
所见
作者：张九成
朝代：宋

两肘横奋何翩翩，中欲高举外则然。
相见胸次开阛阓，一谈名利如火然。
君知古人着意处，君且少听休弹冠。
人生百年如逝川，那用如此争后先。
所见
作者：张九成
朝代：宋

两肘横奋何翩翩，中欲高举外则然。相见胸次开阛阓，一谈名利如火然。君知古人著意处，君且少听休弹冠。人生百年如逝川，那用如此争后先。
拟古
作者：张九成
朝代：宋

平居自相乐，忽焉成别离。君居天之南，我堕海之涯。四海岂不大，非君谁我知。狡兔营三窟，鹪鹩安一枝。勿云千里远，相见无迟缓。精诚傥可通，指日日犹反。毋为浪相思，我老尚能饭。夭矫山顶松，葱茜门前柳。高低邈不同，日日满窗牖。穷通端似之，尽入乾坤手。愿为深闺女，勿学商人妇。闺女老弥贞，商妇多失守。昔我窜横浦，佳致未易陈。偶经？头宿，溪山妙入神。烟波横小艇，疑是古玄真。逝言或生还，孤志良一伸。别来已十载，念此渴生尘。何当携我辈，径往莫问津。谨勿思高官，惊忧可悲辛。平生澹无营，生计亦草草。吾庐尽有馀，懒问长安道。楚泽惊屈平，书空咤殷浩。愿君且休矣，沈忧令人老。余生本无用，颓然落涧阿。饥食山顶薇，寒编松上萝。岂敢怨明时，贫贱固其宜。原宪乐穷巷，屈平愁深陂。度量何相越，道在胡速迟。屈子则已矣，原子有馀辉。愿随春阳和，不随秋草萎。光阴瞬息耳，忧悲亦何为。兰蕙生深林，时有朝露滋。清香随春风，邈若有所思。我亦慕明德，杖藜往从之。林深不可见，相遇终有时。萧骚老蚕妇，窈窕深闺女。闺女曳罗裳，老妇勤机杼。夜深灯火微，那复凄寒雨。辛勤贡王宫，弃掷乃如许。一缕不著身，含愁谁敢语。促装何喧喧，西笑都门道。出门何所见，王孙媚春草。绿鬓仍朱颜，未信人间老。去去谨勿迟，功名苦不早。君看郭令公，书二十四考。丈夫自足珍，珠金何用宝。山色翠挼蓝，杯中酒如玉。饮酒弹瑶琴，漫奏流水曲。音微澹无味，弦缓轸不促。不须苦求知，古人有遗躅。推琴一长啸，清风振吾屋。乔松列万行，知是谁人墓。龟趺表山冈，石马夹山路。潺潺瀑水秋，萧萧白杨暮。苍黄愁杀人，何物能超寤。人命极危脆，不殊花上露。秦皇死则已，规与山河固。一朝祸事发，所掘无尺度。想见冥漠中，自叹平生误。遗臭千万年，至今污尺素。少小有高志，思与古人亲。二十学文史，三十穷典坟。坐观世间事，抱火厝积薪。此心虽炯然，不敢以告人。君门深九重，欲陈谅何因。已往不足念，未至复何忧。今辰天气佳，驾言聊出游。欲识斜川时，佳处只在兹。穆王宴瑶池，翻为达者嗤。钟子今亡矣，难与古人期。夜月冷如冰，朝霞灿成绮。借问孰为之，大化自然尔。斲月为酒壶，裁霞为寝被。酣眠九天上，此意谁能解。要与同心人，情话当及此。
拟古·其一
作者：张九成
朝代：宋
体裁：古风

平居自相乐，忽焉成别离。君居天之南，我堕海之涯。四海岂不大，非君谁我知。狡兔营三窟，鹪鹩安一枝。勿云千里远，相见无迟缓。精诚傥可通，指日日犹反。毋为浪相思，我老尚能饭。
拟古·其一二
作者：张九成
朝代：宋

已往不足念，未至復何忧。
今辰天气佳，驾言聊出游。
欲识斜川时，佳处只在兹。
穆王宴瑶池，翻为达者嗤。
钟子今亡矣，难与古人期。
拟古·其七
作者：张九成
朝代：宋

萧骚老蚕妇，窈窕深闺女。闺女曳罗裳，老妇勤机杼。夜深灯火微，那复凄寒雨。辛勤贡王宫，弃掷乃如许。一缕不著身，含愁谁敢语。
拟古·其七
作者：张九成
朝代：宋

萧骚老蚕妇，窈窕深闺女。
闺女曳罗裳，老妇勤机杼。
夜深灯火微，那復凄寒雨。
辛勤贡王宫，弃掷乃如许。
一缕不着身，含愁谁敢语。
拟古·其三
作者：张九成
朝代：宋

昔我窜横浦，佳致未易陈。偶经？头宿，溪山妙入神。烟波横小艇，疑是古玄真。逝言或生还，孤志良一伸。别来已十载，念此渴生尘。何当携我辈，径往莫问津。谨勿思高官，惊忧可悲辛。
拟古·其三
作者：张九成
朝代：宋
体裁：古风

昔我窜横浦，佳致未易陈。偶经�头宿，溪山妙入神。烟波横小艇，疑是古玄真。逝言或生还，孤志良一伸。别来已十载，念此渴生尘。何当携我辈，径往莫问津。谨勿思高官，惊忧可悲辛。
拟古·其三
作者：张九成
朝代：宋

昔我窜横浦，佳致未易陈。
偶经𥥈头宿，溪山妙入神。
烟波横小艇，疑是古玄真。
逝言或生还，孤志良一伸。
别来已十载，念此渴生尘。
何当携我辈，径往莫问律。
谨勿思高官，惊忧可悲辛。
拟古·其九
作者：张九成
朝代：宋

山色翠挼蓝，杯中酒如玉。饮酒弹瑶琴，漫奏流水曲。音微澹无味，弦缓轸不促。不须苦求知，古人有遗躅。推琴一长啸，清风振吾屋。
拟古·其九
作者：张九成
朝代：宋

山色翠挼蓝，杯中酒如玉。
饮酒弹瑶琴，漫奏流水曲。
音微澹无味，絃缓轸不促。
不须苦求知，古人有遗躅。
推琴一长啸，清风振吾屋。
拟古·其二
作者：张九成
朝代：宋

夭矫山顶松，葱茜门前柳。高低邈不同，日日满窗牖。穷通端似之，尽入乾坤手。愿为深闺女，勿学商人妇。闺女老弥贞，商妇多失守。
拟古·其二
作者：张九成
朝代：宋

夭矫山顶松，葱蒨门前柳。
高低邈不同，日日满窗牖。
穷通端似之，尽入干坤手。
愿为深闺女，勿学商人妇。
闺女老弥贞，商妇多失守。
拟古·其五
作者：张九成
朝代：宋

余生本无用，颓然落涧阿。
饥食山顶薇，寒编松上萝。
岂敢怨明时，贫贱固其宜。
原宪乐穷巷，屈平愁深陂。
度量何相越，道在胡速迟。
屈子则已矣，原子有余辉。
拟古·其五
作者：张九成
朝代：宋

余生本无用，颓然落涧阿。饥食山顶薇，寒编松上萝。岂敢怨明时，贫贱固其宜。原宪乐穷巷，屈平愁深陂。度量何相越，道在胡速迟。屈子则已矣，原子有馀辉。
拟古·其八
作者：张九成
朝代：宋
体裁：古风

促装何喧喧，西笑都门道。出门何所见，王孙媚春草。绿鬓仍朱颜，未信人间老。去去谨勿迟，功名苦不早。君看郭令公，书二十四考。丈夫自足珍，珠金何用宝。
拟古·其六
作者：张九成
朝代：宋
体裁：古风

愿随春阳和，不随秋草萎。光阴瞬息耳，忧悲亦何为。兰蕙生深林，时有朝露滋。清香随春风，邈若有所思。我亦慕明德，杖藜往从之。林深不可见，相遇终有时。
拟古·其十
作者：张九成
朝代：宋
体裁：古风

乔松列万行，知是谁人墓。龟趺表山冈，石马夹山路。潺潺瀑水秋，萧萧白杨暮。苍黄愁杀人，何物能超寤。人命极危脆，不殊花上露。秦皇死则已，规与山河固。一朝祸事发，所掘无尺度。想见冥漠中，自叹平生误。遗臭千万年，至今污尺素。
拟古·其十一
作者：张九成
朝代：宋
体裁：古风

少小有高志，思与古人亲。二十学文史，三十穷典坟。坐观世间事，抱火厝积薪。此心虽炯然，不敢以告人。君门深九重，欲陈谅何因。
拟古·其十三
作者：张九成
朝代：宋
体裁：古风

夜月冷如冰，朝霞灿成绮。借问孰为之，大化自然尔。斲月为酒壶，裁霞为寝被。酣眠九天上，此意谁能似。要与同心人，情话当及此。
拟古·其十三
作者：张九成
朝代：宋

夜月冷如冰，朝霞灿成绮。借问孰为之，大化自然尔。斲月为酒壶，裁霞为寝被。酣眠九天上，此意谁能解。要与同心人，情话当及此。
拟古·其十二
作者：张九成
朝代：宋

已往不足念，未至复何忧。今辰天气佳，驾言聊出游。欲识斜川时，佳处只在兹。穆王宴瑶池，翻为达者嗤。钟子今亡矣，难与古人期。
拟古·其四
作者：张九成
朝代：宋

平生澹无营，生计亦草草。
吾庐尽有余，懒问长安道。
楚泽惊屈平，书空咤殷浩。
愿君且休矣，沈忧令人老。
拟古·其四
作者：张九成
朝代：宋

平生澹无营，生计亦草草。吾庐尽有馀，懒问长安道。楚泽惊屈平，书空咤殷浩。愿君且休矣，沈忧令人老。
拟归田园
作者：张九成
朝代：宋

朝市良可厌，不如归故山。故山山色好，别来知几年。威凤翔高冈，神龙潜深渊。黄鹄志千里，皓鹤恋芝田。吾意亦如此，志在山水间。千峰列溪上，修竹满檐前。樵唱归落照，僧钟鸣晓烟。晚来閒览镜，白发冠颓颠。回思人间事，百计不如閒。吾言奚激烈，此事非偶然。圣贤乃准的，仁义即羁鞅。遨游君子场，邪私不入想。时与颜闵徒，结交尚来往。稂莠日以消，稻粱日以长。荆棘顿披除，大道何其广。犹恐忽戒谨，失计成卤莽。所居极幽深，事简人迹稀。乘兴或登山，兴尽辄复归。芝朮足吾粮，薜萝富吾衣。一生澹无营，百事不我违。不必效沮溺，聊与世相娱。荒山无邻里，人烟在村墟。所以近城市，幽处卜吾居。门前草三径，堂下柳五株。虽无羊酪羹，箪瓢亦晏如。在我傥知足，清贫乐有馀。子云作甘泉，相如赋子虚。嗟我懒此学，箧中一字无。出门何所见，桃李漫阡陌。东风自有情，万物各有适。驱驰丧我真，尘垢投其隙。可怜漫不知，终日常役役。及其盖棺时，平生无寸绩。达人深了此，名利终无益。
拟归田园·其一
作者：张九成
朝代：宋

朝市良可厌，不如归故山。故山山色好，别来知几年。威凤翔高冈，神龙潜深渊。黄鹄志千里，皓鹤恋芝田。吾意亦如此，志在山水间。千峰列溪上，修竹满檐前。樵唱归落照，僧钟鸣晓烟。晚来閒览镜，白发冠颓颠。回思人间事，百计不如閒。吾言奚激烈，此事非偶然。
拟归田园·其一
作者：张九成
朝代：宋

朝市良可厌，不如归故山。
故山山色好，别来知几年。
威凤翔高冈，神龙潜深渊。
黄鹄志千里，皓鹤恋芝田。
吾意亦如此，志在山水间。
千峰列溪上，修竹满檐前。
樵唱归落照，僧钟鸣晓烟。
晚来閒览镜，白髮冠颓颠。
回思人间事，百计不如閒。
吾言奚激烈，此事非偶然。
拟归田园·其三
作者：张九成
朝代：宋

所居极幽深，事简人迹稀。乘兴或登山，兴尽辄复归。芝朮足吾粮，薜萝富吾衣。一生澹无营，百事不我违。
拟归田园·其三
作者：张九成
朝代：宋

所居极幽深，事简人迹稀。
乘兴或登山，兴尽辄復归。
芝朮足吾粮，薜萝富吾衣。
一生澹无营，百事不我违。
拟归田园·其二
作者：张九成
朝代：宋
体裁：古风

圣贤乃准的，仁义即羁鞅。遨游君子场，邪私不入想。时与颜闵徒，结交尚来往。稂莠日以消，稻粱日以长。荆棘顿披除，大道何其广。犹恐忽戒谨，失计成卤莽。
拟归田园·其五
作者：张九成
朝代：宋
体裁：古风

安得我辈人，一杯叙心曲。肝胆已相知，吾事一生足。长日何以消，忘言书一束。夜阑相对语，松膏胜华烛。衮衮不知眠，窗明天已旭。
拟归田园·其六
作者：张九成
朝代：宋
体裁：古风

出门何所见，桃李漫阡陌。东风自有情，万物各有适。驱驰丧我真，尘垢投其隙。可怜漫不知，终日常役役。及其盖棺时，平生无寸绩。达人深了此，名利终无益。
拟归田园·其四
作者：张九成
朝代：宋

不必效沮溺，聊与世相娱。
荒山无邻里，人烟在村墟。
所以近城市，幽处卜吾居。
门前草三径，堂下柳五株。
虽无羊酪羹，箪瓢亦晏如。
在我傥知足，清贫乐有余。
子云作甘泉，相如赋子虚。
嗟我懒此学，箧中一字无。
拟归田园·其四
作者：张九成
朝代：宋

不必效沮溺，聊与世相娱。荒山无邻里，人烟在村墟。所以近城市，幽处卜吾居。门前草三径，堂下柳五株。虽无羊酪羹，箪瓢亦晏如。在我傥知足，清贫乐有馀。子云作甘泉，相如赋子虚。嗟我懒此学，箧中一字无。
晚兴
作者：张九成
朝代：宋

雨罢阴云过，绿苔生满斋。
清诗哦晚思，远兴动幽怀。
自恨无与适，谁云寡所谐。
茅檐有余爽，点滴在空阶。
晚兴
作者：张九成
朝代：宋

雨罢阴云过，绿苔生满斋。清诗哦晚思，远兴动幽怀。自恨无与适，谁云寡所谐。茅檐有馀爽，点滴在空阶。
有客
作者：张九成
朝代：宋

春雨止复作，闭门无与居。童奴告予言，有客叩吾庐。束带出见之，颀然一丈夫。手携一尊酒，辞气何晏如。谓言久闻名，曾未瞻簪裾。天寒宜饮酒，一杯聊以娱。盘飧亦草草，蔬果间溪鱼。颜色温胜玉，言谈贯如珠。岂期有道者，而来警我愚。酒酣意两适，心閒乐有馀。四海元有人，君勿轻荒区。
有客
作者：张九成
朝代：宋

春雨止復作，闭门无与居。
童奴告予言，有客叩吾庐。
束带出见之，颀然一丈夫。
手携一尊酒，辞气何晏如。
谓言久闻名，曾未瞻簪裾。
天寒宜饮酒，一杯聊以娱。
盘飧亦草草，蔬果间溪鱼。
颜色温胜玉，言谈贯如珠。
岂期有道者，而来警我愚。
酒酣意两适，心閒乐有余。
四海元有人，君勿轻荒区。
有感
作者：张九成
朝代：宋

日月不知久，优游萧寺居。
腊月三十日，方惊岁又除。
如此度九年，终朝乐有余。
后圃剩寒菜，水南多美鱼。
饭罢亦何为，北窗工读书。
兴来或意倦，玉轴时卷舒。
傍人多失笑，谓我何迂疏。
巍然王公门，胡不曳长裾。
有感
作者：张九成
朝代：宋

日月不知久，优游萧寺居。腊月三十日，方惊岁又除。如此度九年，终朝乐有馀。后圃剩寒菜，水南多美鱼。饭罢亦何为，北窗工读书。兴来或意倦，玉轴时卷舒。傍人多失笑，谓我何迂疏。巍然王公门，胡不曳长裾。
有感
作者：张九成
朝代：宋

江天之南有一士，自称圣世无知子。辛勤读书欲有为，平生未曾用一字。憔悴而今白发翁，天地之间谁复似。胸中却有最佳处，一息遨游三万里。
有感
作者：张九成
朝代：宋

江天之南有一士，自称圣世无知子。
辛勤读书欲有为，平生未曾用一字。
憔悴而今白髮翁，天地之间谁復似。
胸中却有最佳处，一息遨游三万里。
杨干致仕
作者：张九成
朝代：宋

黄钟毁弃鸣瓦釜，古来才智贱如土。杨公浩歌声可怜，巢居知风穴知雨。怜君面色瑩有光，未似相君便饮乳。胡为决去不少留，别意殷勤辞更苦。丁宁戒我宜退藏，静中得路何须语。酒酣意气尚尔豪，拔剑高歌为予舞。君今去矣且加饭，我亦从兹不出户。莫嗟糟糠食牢筴，终胜绣衣登鼎俎。
杨榦致仕
作者：张九成
朝代：宋
体裁：古风

黄钟毁弃鸣瓦釜，古来才智贱如土。杨公浩歌声可怜，巢居知风穴知雨。怜君面色莹有光，未似相君便饮乳。胡为决去不少留，别意殷勤辞更苦。丁宁戒我宜退藏，静中得路何须语。酒酣意气尚尔豪，拔剑高歌为予舞。君今去矣且加饭，我亦从兹不出户。莫嗟糟糠食牢筴，终胜绣衣登鼎俎。
松棚
作者：张九成
朝代：宋

炎炎暑气若为当，旋买松枝庇草堂。
一望翠阴何爽快，暂来吾室变清凉。
直疑仙去冰壶裏，岂是生居汾水阳。
向晚熏风香入座，为君一再奏文王。
松棚
作者：张九成
朝代：宋

炎炎暑气若为当，旋买松枝庇草堂。一望翠阴何爽快，暂来吾室变清凉。直疑仙去冰壶里，岂是生居汾水阳。向晚薰风香入座，为君一再奏文王。
某还故里过括苍谢景思少卿示及诸公和诗次韵为谢
作者：张九成
朝代：宋
体裁：七言律诗

朝随落月东郊去，暮逐归云北浦还。岂但劳农勤稼穑，要知为郡足清閒。家传诗句东山谢，学到精微陋巷颜。今日倚栏聊解带，欲看烟雨四边山。
柑花
作者：张九成
朝代：宋

羣芳落尽只青青，独有柑花照眼明。
已许江梅来结友，未容岩桂擅清名。
芬芬兰麝三春底，濯濯冰霜一座倾。
更待秋风资爽气，垂黄篱落伴金橙。
柑花
作者：张九成
朝代：宋

群芳落尽只青青，独有柑花照眼明。已许江梅来结友，未容岩桂擅清名。芬芬兰麝三春底，濯濯冰霜一座倾。更待秋风资爽气，垂黄篱落伴金橙。
桂
作者：张九成
朝代：宋

清香不复闻，雪英惊满地。尚馀青青叶，浓阴犹可庇。我欲营茅屋，示此惜花意。兹谋未易言，俗士寡清致。
桂
作者：张九成
朝代：宋

清香不復闻，雪英惊满地。
尚余青青叶，浓阴犹可庇。
我欲营茅屋，示此惜花意。
兹谋未易言，俗士寡清致。
次单推韵
作者：张九成
朝代：宋

七载离家梦亦惊，春来又是听仓庚。熟谙世味心如水，忽见吾人眼尚明。青镜不堪看白发，长镵何处觅黄精。只思归去西湖上，饱吃东坡玉糁羹。
次单推韵
作者：张九成
朝代：宋

七载离家梦亦惊，春来又是听仓庚。
熟谙世味心如水，忽见吾人眼尚明。
青镜不堪看白髮，长镵何处觅黄精。
只思归去西湖上，饱吃东坡玉糁羹。
次单推韵
作者：张九成
朝代：宋

执别动经岁，年光挽莫留。壮心今已老，雅志自无求。白日将诗遣，生涯著醉酬。颓然烟瘴里，一饱更何忧。庾岭三江外，相过车马勤。孤吟清庙瑟，愁思楚江云。寂寞林逋宅，凄凉伍相坟。何时定归去，摸索断碑文。每思乡里秀，日日听新除。愁苦千行泪，清贫一束书。端溪元秀爽，梅蕊正萧疏。公事多馀暇，箪瓢亦晏如。
次单推韵·其一
作者：张九成
朝代：宋

执别动经岁，年光挽莫留。
壮心今已老，雅志自无求。
白日将诗遣，生涯着醉酬。
颓然烟瘴裏，一饱更何忧。
次单推韵·其一
作者：张九成
朝代：宋

执别动经岁，年光挽莫留。壮心今已老，雅志自无求。白日将诗遣，生涯著醉酬。颓然烟瘴里，一饱更何忧。
次单推韵·其三
作者：张九成
朝代：宋

每思乡里秀，日日听新除。
愁苦千行泪，清贫一束书。
端溪元秀爽，梅蕊正萧疏。
公事多余暇，箪瓢亦晏如。
次单推韵·其三
作者：张九成
朝代：宋

每思乡里秀，日日听新除。愁苦千行泪，清贫一束书。端溪元秀爽，梅蕊正萧疏。公事多馀暇，箪瓢亦晏如。
次单推韵·其二
作者：张九成
朝代：宋
体裁：五言律诗

庾岭三江外，相过车马勤。孤吟清庙瑟，愁思楚江云。寂寞林逋宅，凄凉伍相坟。何时定归去，摸索断碑文。
次施彦执韵
作者：张九成
朝代：宋
体裁：七言律诗

新诗宛见故人面，思入江山气象雄。几岁不堪青草瘴，今朝还喜鲤鱼风。高秋木落雁为伴，久雨江深吾欲东。他日樽前如把臂，莫惊我已白头翁。
次陈一鹗韵
作者：张九成
朝代：宋

大道若坦涂，践履何早晚。
榛荆蔽不扫，日夜劳勤垦。
圣门一以披，即日到堂阃。
但办不已心，此道谁云远。
譬如积水陂，万顷才一建。
胡为不勇决，长年成连蹇。
百事皆已余，一心正吾本。
人欲如火聚，急避勿缱绻。
超然领斯会，故乡今已返。
嗟我困不学，终日徒衮衮。
羡子有渊源，浚治令深稳。
斯文付诸公，容我老息偃。
次陈一鹗韵
作者：张九成
朝代：宋

大道若坦涂，践履何早晚。榛荆蔽不扫，日夜劳勤垦。圣门一以披，即日到堂阃。但办不已心，此道谁云远。譬如积水陂，万顷才一建。胡为不勇决，长年成连蹇。百事皆已馀，一心正吾本。人欲如火聚，急避勿缱绻。超然领斯会，故乡今已返。嗟我困不学，终日徒衮衮。羡子有渊源，浚治令深稳。斯文付诸公，容我老息偃。
正月二十日出城
作者：张九成
朝代：宋

春风驱我出，骑马到江头。
出门日已暮，独游无献酬。
江山多景物，春色满汀洲。
隔岸花绕屋，斜阳明戍楼。
人家渐成聚，炊烟天际浮。
日落雾亦起，羣山定在不。
江柳故撩人，萦帽不肯休。
风流乃如此，一笑忘百忧。
随行亦有酒，无地可迟留。
聊写我心耳，长歌思悠悠。
正月二十日出城
作者：张九成
朝代：宋

春风驱我出，骑马到江头。出门日已暮，独游无献酬。江山多景物，春色满汀洲。隔岸花绕屋，斜阳明戍楼。人家渐成聚，炊烟天际浮。日落雾亦起，群山定在不。江柳故撩人，萦帽不肯休。风流乃如此，一笑忘百忧。随行亦有酒，无地可迟留。聊写我心耳，长歌思悠悠。
清暑
作者：张九成
朝代：宋
体裁：七言绝句

碧纱灯照素屏风，满院凉生秋意浓。谁信人间五六月，清寒如在玉壶中。
游南路菩提寺次刁文叔韵
作者：张九成
朝代：宋
体裁：五言律诗

高僧居物外，有户昼常扃。海阔知天大，泉甘识地灵。一帘春月静，数点列山青。便卜归欤计，移文休勒铭。
游尘外亭呈妙喜老师陈元器郑叔茂沈季诚
作者：张九成
朝代：宋

我本山中人，推出尘寰裏。
鸟囚不忘飞，今日乃来此。
长江流吾前，列岫环其趾。
豁然万古心，揽之不盈袂。
同来二三友，秀句粲玉齿。
中有奇道人，机锋如建水。
此境到吾徒，成一段奇事。
游尘外亭呈妙喜老师陈元器郑叔茂沈季诚
作者：张九成
朝代：宋

我本山中人，推出尘寰里。鸟囚不忘飞，今日乃来此。长江流吾前，列岫环其趾。豁然万古心，揽之不盈袂。同来二三友，秀句粲玉齿。中有奇道人，机锋如建水。此境到吾徒，成一段奇事。
癸亥初到岭下寄汪圣锡
作者：张九成
朝代：宋

人物苦难得，闭眼不敢看。
孤芳擢荒秽，秀色出榛菅。
怀我同心友，正在天一端。
文字妙入圣，操履到所难。
美玉经三煅，贞松过凝寒。
怜我窜庾岭，色惨颜不欢。
书来每慰荐，苦语余辛酸。
不上泰山顶，安知天地宽。
相思暮烟起，片月过前滩。
癸亥初到岭下寄汪圣锡
作者：张九成
朝代：宋

人物苦难得，闭眼不敢看。孤芳擢荒秽，秀色出榛菅。怀我同心友，正在天一端。文字妙入圣，操履到所难。美玉经三煅，贞松过凝寒。怜我窜庾岭，色惨颜不欢。书来每慰荐，苦语馀辛酸。不上泰山顶，安知天地宽。相思暮烟起，片月过前滩。
盆中石菖蒲
作者：张九成
朝代：宋

清姿水石间，相得不可无。如人饱道义，其色长敷腴。不受尘土覆，自与人世殊。我何爱轩冕，冒昧名利涂。圣人恶洁身，名士多自污。理亦顾其可，未应如此拘。往往不知者，假此为穿窬。吾方存胸中，未敢执一隅。姑从吾所好，谁能复改图。不若归去来，无愧石上蒲。
盆中石菖蒲
作者：张九成
朝代：宋

清姿水石间，相得不可无。
如人饱道义，其色长敷腴。
不受尘土覆，自与人世殊。
我何爱轩冕，冒昧名利涂。
圣人恶洁身，名士多自污。
理亦顾其可，未应如此拘。
往往不知者，假此为穿窬。
吾方存胸中，未敢执一隅。
姑从吾所好，谁能復改图。
不若归去来，无愧石上蒲。
示两儿
作者：张九成
朝代：宋

余性便静素，于世寡所谐。
惟余黄卷裏，聊与古人偕。
古人不可期，古心尚可窥。
当其会意时，悠然忘渴饥。
可怜朝市人，大与古相违。
所得眇何有，所亡无町畦。
嗟乎寓此生，惟善为可为。
舍善亦何乐，至死有余悲。
晤此聊自警，亦以警吾儿。
示两儿
作者：张九成
朝代：宋

余性便静素，于世寡所谐。惟馀黄卷里，聊与古人偕。古人不可期，古心尚可窥。当其会意时，悠然忘渴饥。可怜朝市人，大与古相违。所得眇何有，所亡无町畦。嗟乎寓此生，惟善为可为。舍善亦何乐，至死有馀悲。晤此聊自警，亦以警吾儿。
秋兴
作者：张九成
朝代：宋

秋意入茅屋，杖策登平原。落日衔西山，一川顿明鲜。萧萧江上竹，溜溜岩下泉。我生本閒放，胡为此拘拳。身世两相违，于今六十年。勇退未为怯，锐进岂其贤。半夜惊梦回，桐叶纷索索。杖藜视天宇，雨罢云收脚。清风拂襟裾，片月堕篱落。嗟我游已倦，怅此久淹泊。豆畦今已花，稻垄行可穫。翻思黄卷中，古人谁可作。田园爱潜归，箪瓢识颜乐。譬彼鹪鹩心，平生在丛薄。月落在楼角，惊乌连夜啼。门前蝉噪急，床下蛩亦悲。岂不念节物，清霜殒华姿。况我有鸰原，九年此生离。时亦咏归去，缅焉久无期。为善天所相，何以报吾施。大明生于东，皎月生于西。兹理傥不昧，胡为浪嗟咨。
秋兴·其一
作者：张九成
朝代：宋
体裁：古风

秋意入茅屋，杖策登平原。落日衔西山，一川顿明鲜。萧萧江上竹，溜溜岩下泉。我生本閒放，胡为此拘拳。身世两相违，于今六十年。勇退未为怯，锐进岂其贤。
秋兴·其三
作者：张九成
朝代：宋
体裁：古风

月落在楼角，惊乌连夜啼。门前蝉噪急，床下蛩亦悲。岂不念节物，清霜殒华姿。况我有鸰原，九年此生离。时亦咏归去，缅焉久无期。为善天所相，何以报吾施。大明生于东，皎月生于西。兹理傥不昧，胡为浪嗟咨。
秋兴·其二
作者：张九成
朝代：宋

半夜惊梦回，桐叶纷索索。杖藜视天宇，雨罢云收脚。清风拂襟裾，片月堕篱落。嗟我游已倦，怅此久淹泊。豆畦今已花，稻垄行可穫。翻思黄卷中，古人谁可作。田园爱潜归，箪瓢识颜乐。譬彼鹪鹩心，平生在丛薄。
秋兴·其二
作者：张九成
朝代：宋

半夜惊梦回，桐叶纷索索。
杖藜视天宇，雨罢云收脚。
清风拂襟裾，片月堕篱落。
嗟我游已倦，怅此久淹泊。
豆畦今已花，稻垅行可穫。
翻思黄卷中，古人谁可作。
田园爱潜归，箪瓢识颜乐。
譬彼鹪鹩心，平生在丛薄。
秋晴
作者：张九成
朝代：宋
体裁：古风

秋空极清快，偶值数日阴。造物果何意，成此三日霖。晚来风色转，天边露遥岑。无言若有得，古人知我心。
竹
作者：张九成
朝代：宋
体裁：五言律诗

帘外谁家竹，凉风日日生。凌霜惊节老，带月出云明。色映樽罍绿，声传钟磬清。葛陂看变化，甘雨满寰瀛。
罢禄
作者：张九成
朝代：宋
体裁：古风

嗟余命偏奇，一生堕枯槁。虽无青菁饭，颜色亦自好。富贵点污人，修洁终可保。居处既悠悠，衣食亦草草。静观天宝间，脂泽逞淫姣。冰山赫日来，随例须崩倒。所得无纤毫，所丧不到老。施施若无事，忧心惄如捣。
菖蒲
作者：张九成
朝代：宋
体裁：古风

石盆养寒翠，六月如三冬。勿云数寸碧，意若千丈松。劲节凌孤竹，虬根蟠老龙。傲霜滋正气，泣露泫春容。座有江湖趣，眼无尘土踪。终朝澹相对，浇我磊磈胸。
见柿树有感
作者：张九成
朝代：宋
体裁：诗

兹山余初来，掩冉柿叶青。相去未三月，柿花亦已零。及兹寻去路，累累满空庭。人生岂无情，眷眷不忍行。严霜八九月，百草不复荣。唯君粲丹实，独挂秋空明。寄语看园翁，勿使堕秋风。愿比樱桃春，置之大明宫。
见柿树有感
作者：张九成
朝代：宋

兹山余初来，掩冉柿叶青。
相去未三月，柿花亦已零。
及兹寻去路，纍纍满空庭。
人生岂无情，眷眷不忍行。
严霜八九月，百草不復荣。
唯君粲丹实，独挂秋空明。
寄语看园翁，勿使堕秋风。
愿比樱桃春，置之大明宫。
见菊花呈诸名胜
作者：张九成
朝代：宋

勿谓重阳把一枝，嗟予何限古人思。
灵均自着离骚日，元亮长歌归去时。
未晓只疑犹泫露，开门忽见满疏篱。
要呼四海平生友，来醉花前金屈巵。
见菊花呈诸名胜
作者：张九成
朝代：宋

勿谓重阳把一枝，嗟予何限古人思。灵均自著离骚日，元亮长歌归去时。未晓只疑犹泫露，开门忽见满疏篱。要呼四海平生友，来醉花前金屈卮。
论语绝句
作者：张九成
朝代：宋

既是文章可得闻，不应此外尚云云。如何夫子言天道，肯把文章两处分。算来只是弄精神，识破于时始悟真。表里分明都见了，区区何必更书绅。虽然此影不离形，莫向形中便认真。形影两亡都不见，当于此处认斯人。见得分明乃谓如，分明如此尚为疏。莫于见处留形迹，方信心斋万象虚。机缄固尔寓弦歌，不是知音不肯过。夫子闻之方莞尔，未知言偃意如何。门人唯诺亦寻常，彼此如何较短长。自是旁人不曾识，指为鸣凤在朝阳。此理寻常岂不如，奈何人不反思之。故应指掌从君示，想亦于斯勿更疑。于时舍瑟方铿尔，岂意吾师亦喟然。此际风流人不识，只应潇洒得心传。白首穷经恨不知，书生辛苦竟何为。一朝闻道无馀事，若较寻常死亦迟。须知道体亦常虚，君子安能一器拘。赐也但知瑚琏贵，岂闻天地亦蘧庐。所长孰不愿施之，岂肯言吾未信斯。大是此心真不昧，断知天地不容欺。行道嗟吾已矣夫，仲由从我去乘桴。果然子路闻之喜，好勇如由亦自无。岂是于回果弗如，只缘闻处尚多疏。若还真个能闻一，安得其他更有馀。朽固难雕粪莫圬，于予材美亦何诛。欲令顾此深为戒，言语之科首宰予。贫即无聊富即骄，回心独尔乐箪瓢。个中得趣无人会，惆怅遗风久寂寥。子路何尝肯不情，从人姑尔事虚名。所行唯恐复闻耳，既已闻之且力行。须知有欲不为刚，血气乘之反类狂。所以孟轲言直养，要令无助亦无忘。文子平生不妄为，仲尼想亦喜闻之。或能再矣斯犹可，何况加之以三思。武子人皆指作愚，不知愚意竟何如。虽愚到底无人识，始觉从来智者疏。愿乘车马衣轻裘，便与颜回论不投。更得预闻夫子志，天高地下果难俦。三千七十固多哉，好学如何独有回。若论不迁并不贰，更无人向此中来。算来此亦是寻常，不比其他味较长。孔子弦歌颜子乐，大家相见没商量。仁智从来不可分，动中机向静中存。自然形体难增损，不要犹添斧凿痕。未识机锋莫浪猜，行藏吾只许颜回。苟能用我吾何慊，不惜因渠也一来。子思曾发用中机，此道须臾不可离。率性自然难损益，要之何虑亦何思。仁体从来大似天，事之方见失于偏。是何尧舜有为病，一或容心便不然。不因闻见得心传，此理于吾甚晓然。若使一流闻见里，故知厌倦有时焉。向也于公隔一重，寻思常在梦魂中。如今已是心相识，尔自西行我自东。试看迷途一瞽蒙，若还无相岂能通。力行未到安身处，不免依他入个中。富贵要之不可求，求之无不反招尤。何如且只从吾好，他若来时不自由。箾韶深寓舜之心，夫子闻之感亦深。三月遂忘于肉味，谁知千古遇知音。读易工夫恨不深，晚年方见圣人心。如何五十云无过，盖欲从初学到今。日月光明满六虚，奈缘蒙瞽以为无。试教借问傍人看，可是吾曾隐尔乎。射宿有心阴中物，钓纲终是不无心。固知夫子应无此，书此方知意亦深。仁在吾心一念间，苟差一念隔千山。故知罔克分狂圣，已见前贤露一斑。子心俯仰一无欺，由也升堂尚不知。疾病如何犹请祷，孰分上下与神祇。欲识画工真妙手，画人须是画精神。孔门诸子工无比，画出当时活圣人。做人真个亦诚难，临死犹将手足看。今免一身非细事，一身之外更多端。看来商颂继关雎，乱训为终始是初。试把初终篇较取，洋洋风雅岂为虚。巍巍荡荡仰神尧，贤智奸邪混一朝。无物不归吾造化，去天安得尚遥遥。担板人多见一边，圣心思虑甚周旋。方知大禹同夫子，彼此观之无间然。游遍诸侯志不伸，困穷几与死为邻。大哉博学称夫子，独有当时一党人。以毋为绝绝非毋，自谓门人见处疏。若使圣人真个绝，不知毋理却何如。子云文不在兹乎，岂与常人论有无。兴丧亦皆天意尔，匡人于此莫如予。吾于万理已无疑，何必容心更去推。自此有无皆不立，有知翻以累无知。君子常时亦用权，要之此法岂容传。反经合道须君子，君子为之乃自然。一篇乡党尽威仪，夫子寻常岂自知。若使区区故如此，其劳终亦不胜为。若欲言之固亦难，鬼神情状苦无端。要之行尽吾人事，彼此何尝有两般。曾点尝闻鼓瑟希，仲由于此亦奚为。二人风味还应别，不是知音必不知。道体从来只贵通，不容一物碍其中。柴愚参鲁师由辈，未若颜回庶屡空。点尔何如鼓瑟希，舞雩之下咏而归。喟然不觉令吾叹，岂与其他较是非。君子何尝去小人，小人如草去还生。但令鼓舞心归化，不必区区务力争。闻达要之不必分，只缘闻处未尝闻。子张若解闻中达，夫子何由尚尔云。由言夫子何迂也，子谓由言亦野哉。道理不因相扣击，如何说得许多来。既言一日归颜子，王者如何必世仁。若论仲尼期月可，斯言乃是反其真。墨子平生枉费工，谩将泛爱去形容。若观木讷并刚毅，方见风流是个中。狂狷虽云执一偏，一偏所执尚能坚。不然欲与中行士，往往其中亦未全。尝称管仲以如仁，仁者要之即是人。未可以仁称管仲，可于人上试经纶。夫子何为发问初，答云寡过未能无。斯言可谓深而宛，所以重嗟累叹乎。区区用意在方人，所得从来未必真。我则于斯诚不暇，枉劳臆度费精神。此理从来自不疑，奈何于此不投时。若还上下相通处，不是天心亦不知。只是人生少琢磨，厄于陈蔡尚弦歌。道之兴废皆由命，虽愬如公奈命何。卫多贤者仕伶官，击磬如襄理一般。不审乃于声上取，疑其此意太无端。可笑灵公不自量，区区小国事交争。遽然问阵于夫子，夫子闻之故遂行。子张闻语便书绅，太似胸中未识真。忠信笃钦非外物，当于行处用精神。壮志如何便遽忘，故宜一旦问为邦。行藏独与吾夫子，不类当时狷与狂。试问如何是探汤，喻其渐入久无伤。顾于不善乃如此，深恐斯人志不刚。公山召子犹将往，阳货如何却瞰亡。料得用心须有异，圣人去就不寻常。公山阳货本同谋，夫子如何较去留。须信人心有真伪，故将直笔记春秋。性习自然分远近，智愚安得便无移。困而不学民斯下，愚者要当且力为。焉用牛刀去割鸡，子游初见已无疑。既云学道应须爱，遂谓前言乃戏之。于兵于食皆云去，当使斯民信独存。不尔此心先已丧，虽云兵食更休论。哀公真自不寻常，虽是年饥亦较量。二犹不足如何彻，紬绎斯言味更长。一诺要之不可轻，古人于事贵能行。若还行得方为诺，不尔徒言未必诚。善胜不于常胜得，无方始向有方求。故知欲使人无讼，莫使情于听处留。有类痴人学著棋，谆谆诲尔反狐疑。回头试问旁观者，说得元来却甚奇。大都礼义本人情，若论人情莫若亲。苟使于亲无曲折，不知人视作何人。谦抑从来不务争，于人唯恐失其情。若于礼义愆违处，安得区区学面朋。四者相资体亦成，体成须要得兼明。当知礼乐非文具，乃是其间造化名。仁体从来不可名，方圆随处便成形。要之自在初非力，以力为之恐失经。丘何为佞乃栖栖，此语深怜及仲尼。犹乃从容言疾固，胸中荡浩不容窥。若于君子能修敬，敬外无缘复有馀。子路不思三致问，病犹尧舜果何如。于时穷达何须较，在我行藏未易论。子路不知方愠见，更疑力学到师门。参闻吾道无心语，只在当时一唯间。多学反嗟疑子贡，望云犹隔数重关。扬雄苦作艰深语，曹操空嗟幼妇词。晚悟师言达而已，不须此外更支离。岂是区区务相师，寻常一事不容欺。及阶及席方皆坐，犹告之曰某在斯。常追往日悔前事，复向如今念后来。幸尔平生无所好，喜于末句绝纤埃。损益由人好乐间，须于情窦著防闲。鸡鸣舜蹠能分得，始向师门见一斑。要之恐惧常修省，乃是吾心所必然。君子如云止三畏，又何终日却乾乾。窃怪陈亢问伯鱼，子今亦有异闻乎。喜云闻一得三理，料得其他未必如。欲逃阳货遇诸涂，在我之言亦未疏。大抵行藏非汝事，孰云夫子主痈疽。如何夫子欲无言，此理疑其或未然。若看阴阳运行处，方知与物自周旋。既能委曲存商后，又不区区爱此身。以至为奴作洪范，仲尼称谓有三仁。有道不妨三见黜，当时人恨以为多。从来一向贪婪辈，读此其如愧耻何。宣尼颇意在斯人，故尔令由去问津。大是斯人能会意，知津此语亦为真。看来桀溺与长沮，固是其言太阔疏。若论耰锄全不顾，这般风味亦难如。体不勤劳谷不分，毅然植杖俯而耘。从前一向空担板，大道元来亦未闻。夫子当时议逸民，举皆未必见其真。唯吾无可无不可，所以巍然号圣人。能谋虽似周公圣，于纣兴亡特未分。及至当时获微子，武王方始决成勋。
论语绝句·其一
作者：张九成
朝代：宋
体裁：七言绝句

既是文章可得闻，不应此外尚云云。如何夫子言天道，肯把文章两处分。
论语绝句·其一七
作者：张九成
朝代：宋

须知有慾不为刚，血气乘之反类狂。
所以孟轲言直养，要令无助亦无忘。
论语绝句·其一三
作者：张九成
朝代：宋

岂是于回果弗如，只缘闻处尚多疏。
若还真箇能闻一，安得其他更有余。
论语绝句·其一五
作者：张九成
朝代：宋

贫即无聊富即骄，回心独尔乐箪瓢。
箇中得趣无人会，惆怅遗风久寂寥。
论语绝句·其一六
作者：张九成
朝代：宋

子路何尝肯不情，从人姑尔事虚名。
所行唯恐復闻耳，既已闻之且力行。
论语绝句·其一四
作者：张九成
朝代：宋

朽固难雕粪莫杇，于予材美亦何诛。
欲令顾此深为戒，言语之科首宰予。
论语绝句·其一百
作者：张九成
朝代：宋
体裁：七言绝句

能谋虽似周公圣，于纣兴亡特未分。及至当时获微子，武王方始决成勋。
论语绝句·其七
作者：张九成
朝代：宋
体裁：七言绝句

此理寻常岂不如，奈何人不反思之。故应指掌从君示，想亦于斯勿更疑。
论语绝句·其七〇
作者：张九成
朝代：宋

公山阳货本同谋，夫子如何较去留。
须信人心有真僞，故将直笔记春秋。
论语绝句·其七七
作者：张九成
朝代：宋

有类痴人学着棋，谆谆诲尔反狐疑。
回头试问旁观者，说得元来却甚奇。
论语绝句·其七十
作者：张九成
朝代：宋

公山阳货本同谋，夫子如何较去留。须信人心有真伪，故将直笔记春秋。
论语绝句·其七十一
作者：张九成
朝代：宋
体裁：七言绝句

性习自然分远近，智愚安得便无移。困而不学民斯下，愚者要当且力为。
论语绝句·其七十七
作者：张九成
朝代：宋

有类痴人学著棋，谆谆诲尔反狐疑。回头试问旁观者，说得元来却甚奇。
论语绝句·其七十三
作者：张九成
朝代：宋
体裁：七言绝句

于兵于食皆云去，当使斯民信独存。不尔此心先已丧，虽云兵食更休论。
论语绝句·其七十九
作者：张九成
朝代：宋
体裁：七言绝句

谦抑从来不务争，于人唯恐失其情。若于礼义愆违处，安得区区学面朋。
论语绝句·其七十二
作者：张九成
朝代：宋
体裁：七言绝句

焉用牛刀去割鸡，子游初见已无疑。既云学道应须爱，遂谓前言乃戏之。
论语绝句·其七十五
作者：张九成
朝代：宋
体裁：七言绝句

一诺要之不可轻，古人于事贵能行。若还行得方为诺，不尔徒言未必诚。
论语绝句·其七十八
作者：张九成
朝代：宋
体裁：七言绝句

大都礼义本人情，若论人情莫若亲。苟使于亲无曲折，不知人视作何人。
论语绝句·其七十六
作者：张九成
朝代：宋
体裁：七言绝句

善胜不于常胜得，无方始向有方求。故知欲使人无讼，莫使情于听处留。
论语绝句·其七四
作者：张九成
朝代：宋
体裁：七言绝句

哀公真自不寻常，虽是年饥亦较量。二犹不足如何彻，紬绎斯言味更长。
论语绝句·其三
作者：张九成
朝代：宋
体裁：七言绝句

虽然此影不离形，莫向形中便认真。形影两亡都不见，当于此处认斯人。
论语绝句·其三〇
作者：张九成
朝代：宋

试看迷途一瞽蒙，若还无相岂能通。
力行未到安身处，不免依他入箇中。
论语绝句·其三九
作者：张九成
朝代：宋

做人真箇亦诚难，临死犹将手足看。
今免一身非细事，一身之外更多端。
论语绝句·其三十
作者：张九成
朝代：宋

试看迷途一瞽蒙，若还无相岂能通。力行未到安身处，不免依他入个中。
论语绝句·其三十一
作者：张九成
朝代：宋
体裁：七言绝句

富贵要之不可求，求之无不反招尤。何如且只从吾好，他若来时不自由。
论语绝句·其三十七
作者：张九成
朝代：宋
体裁：七言绝句

子心俯仰一无欺，由也升堂尚不知。疾病如何犹请祷，孰分上下与神祇。
论语绝句·其三十三
作者：张九成
朝代：宋
体裁：七言绝句

读易工夫恨不深，晚年方见圣人心。如何五十云无过，盖欲从初学到今。
论语绝句·其三十九
作者：张九成
朝代：宋

做人真个亦诚难，临死犹将手足看。今免一身非细事，一身之外更多端。
论语绝句·其三十二
作者：张九成
朝代：宋
体裁：七言绝句

箾韶深寓舜之心，夫子闻之感亦深。三月遂忘于肉味，谁知千古遇知音。
论语绝句·其三十五
作者：张九成
朝代：宋
体裁：七言绝句

射宿有心阴中物，钓纲终是不无心。固知夫子应无此，书此方知意亦深。
论语绝句·其三十八
作者：张九成
朝代：宋
体裁：七言绝句

欲识画工真妙手，画人须是画精神。孔门诸子工无比，画出当时活圣人。
论语绝句·其三十六
作者：张九成
朝代：宋
体裁：七言绝句

仁在吾心一念间，苟差一念隔千山。故知罔克分狂圣，已见前贤露一斑。
论语绝句·其三四
作者：张九成
朝代：宋
体裁：七言绝句

日月光明满六虚，奈缘蒙瞽以为无。试教借问傍人看，可是吾曾隐尔乎。
论语绝句·其九
作者：张九成
朝代：宋

白首穷经恨不知，书生辛苦竟何为。
一朝闻道无余事，若较寻常死亦迟。
论语绝句·其九
作者：张九成
朝代：宋

白首穷经恨不知，书生辛苦竟何为。一朝闻道无馀事，若较寻常死亦迟。
论语绝句·其九〇
作者：张九成
朝代：宋

要之恐惧常修省，乃是吾心所必然。
君子如云止三畏，又何终日却干干。
论语绝句·其九十
作者：张九成
朝代：宋

要之恐惧常修省，乃是吾心所必然。君子如云止三畏，又何终日却乾乾。
论语绝句·其九十一
作者：张九成
朝代：宋
体裁：七言绝句

窃怪陈亢问伯鱼，子今亦有异闻乎。喜云闻一得三理，料得其他未必如。
论语绝句·其九十七
作者：张九成
朝代：宋
体裁：七言绝句

看来桀溺与长沮，固是其言太阔疏。若论耰锄全不顾，这般风味亦难如。
论语绝句·其九十三
作者：张九成
朝代：宋
体裁：七言绝句

如何夫子欲无言，此理疑其或未然。若看阴阳运行处，方知与物自周旋。
论语绝句·其九十九
作者：张九成
朝代：宋
体裁：七言绝句

夫子当时议逸民，举皆未必见其真。唯吾无可无不可，所以巍然号圣人。
论语绝句·其九十二
作者：张九成
朝代：宋
体裁：七言绝句

欲逃阳货遇诸涂，在我之言亦未疏。大抵行藏非汝事，孰云夫子主痈疽。
论语绝句·其九十五
作者：张九成
朝代：宋
体裁：七言绝句

有道不妨三见黜，当时人恨以为多。从来一向贪婪辈，读此其如愧耻何。
论语绝句·其九十八
作者：张九成
朝代：宋
体裁：七言绝句

体不勤劳谷不分，毅然植杖俯而耘。从前一向空担板，大道元来亦未闻。
论语绝句·其九十六
作者：张九成
朝代：宋
体裁：七言绝句

宣尼颇意在斯人，故尔令由去问津。大是斯人能会意，知津此语亦为真。
论语绝句·其九四
作者：张九成
朝代：宋
体裁：七言绝句

既能委曲存商后，又不区区爱此身。以至为奴作洪范，仲尼称谓有三仁。
论语绝句·其二
作者：张九成
朝代：宋

算来只是弄精神，识破于时始悟真。
表裏分明都见了，区区何必更书绅。
论语绝句·其二
作者：张九成
朝代：宋

算来只是弄精神，识破于时始悟真。表里分明都见了，区区何必更书绅。
论语绝句·其二三
作者：张九成
朝代：宋

算来此亦是寻常，不比其他味较长。
孔子絃歌颜子乐，大家相见没商量。
论语绝句·其二八
作者：张九成
朝代：宋

不因闻见得心传，此理于吾甚晓然。
若使一流闻见裏，故知厌倦有时焉。
论语绝句·其二十
作者：张九成
朝代：宋
体裁：七言绝句

愿乘车马衣轻裘，便与颜回论不投。更得预闻夫子志，天高地下果难俦。
论语绝句·其二十一
作者：张九成
朝代：宋
体裁：七言绝句

三千七十固多哉，好学如何独有回。若论不迁并不贰，更无人向此中来。
论语绝句·其二十七
作者：张九成
朝代：宋
体裁：七言绝句

仁体从来大似天，事之方见失于偏。是何尧舜有为病，一或容心便不然。
论语绝句·其二十三
作者：张九成
朝代：宋

算来此亦是寻常，不比其他味较长。孔子弦歌颜子乐，大家相见没商量。
论语绝句·其二十九
作者：张九成
朝代：宋
体裁：七言绝句

向也于公隔一重，寻思常在梦魂中。如今已是心相识，尔自西行我自东。
论语绝句·其二十二
作者：张九成
朝代：宋
体裁：七言绝句

孔子于仁论不违，回心三月亦如之。不违乃是回心事，心事如何子得知。
论语绝句·其二十五
作者：张九成
朝代：宋
体裁：七言绝句

未识机锋莫浪猜，行藏吾只许颜回。苟能用我吾何慊，不惜因渠也一来。
论语绝句·其二十八
作者：张九成
朝代：宋

不因闻见得心传，此理于吾甚晓然。若使一流闻见里，故知厌倦有时焉。
论语绝句·其二十六
作者：张九成
朝代：宋
体裁：七言绝句

子思曾发用中机，此道须臾不可离。率性自然难损益，要之何虑亦何思。
论语绝句·其二四
作者：张九成
朝代：宋
体裁：七言绝句

仁智从来不可分，动中机向静中存。自然形体难增损，不要犹添斧凿痕。
论语绝句·其五
作者：张九成
朝代：宋

机缄固尔寓弦歌，不是知音不肯过。夫子闻之方莞尔，未知言偃意如何。
论语绝句·其五
作者：张九成
朝代：宋

机缄固尔寓絃歌，不是知音不肯过。
夫子闻之方莞尔，未知言偃意如何。
论语绝句·其五七
作者：张九成
朝代：宋

墨子平生枉费工，谩将泛爱去形容。
若观木讷并刚毅，方见风流是箇中。
论语绝句·其五二
作者：张九成
朝代：宋

点尔何如鼓瑟希，舞雩之下咏而归。
喟然不觉令吾嘆，岂与其他较是非。
论语绝句·其五十
作者：张九成
朝代：宋
体裁：七言绝句

曾点尝闻鼓瑟希，仲由于此亦奚为。二人风味还应别，不是知音必不知。
论语绝句·其五十一
作者：张九成
朝代：宋
体裁：七言绝句

道体从来只贵通，不容一物碍其中。柴愚参鲁师由辈，未若颜回庶屡空。
论语绝句·其五十七
作者：张九成
朝代：宋

墨子平生枉费工，谩将泛爱去形容。若观木讷并刚毅，方见风流是个中。
论语绝句·其五十三
作者：张九成
朝代：宋
体裁：七言绝句

君子何尝去小人，小人如草去还生。但令鼓舞心归化，不必区区务力争。
论语绝句·其五十九
作者：张九成
朝代：宋
体裁：七言绝句

尝称管仲以如仁，仁者要之即是人。未可以仁称管仲，可于人上试经纶。
论语绝句·其五十二
作者：张九成
朝代：宋

点尔何如鼓瑟希，舞雩之下咏而归。喟然不觉令吾叹，岂与其他较是非。
论语绝句·其五十五
作者：张九成
朝代：宋
体裁：七言绝句

由言夫子何迂也，子谓由言亦野哉。道理不因相扣击，如何说得许多来。
论语绝句·其五十八
作者：张九成
朝代：宋
体裁：七言绝句

狂狷虽云执一偏，一偏所执尚能坚。不然欲与中行士，往往其中亦未全。
论语绝句·其五十六
作者：张九成
朝代：宋
体裁：七言绝句

既言一日归颜子，王者如何必世仁。若论仲尼期月可，斯言乃是反其真。
论语绝句·其五四
作者：张九成
朝代：宋
体裁：七言绝句

闻达要之不必分，只缘闻处未尝闻。子张若解闻中达，夫子何由尚尔云。
论语绝句·其八
作者：张九成
朝代：宋
体裁：七言绝句

于时舍瑟方铿尔，岂意吾师亦喟然。此际风流人不识，只应潇洒得心传。
论语绝句·其八三
作者：张九成
朝代：宋

若于君子能修敬，敬外无缘復有余。
子路不思三致问，病犹尧舜果何如。
论语绝句·其八九
作者：张九成
朝代：宋

损益由人好乐间，须于情窦着防闲。
鸡鸣舜跖能分得，始向师门见一斑。
论语绝句·其八八
作者：张九成
朝代：宋

常追往日悔前事，復向如今念后来。
幸尔平生无所好，喜于末句绝纤埃。
论语绝句·其八十
作者：张九成
朝代：宋
体裁：七言绝句

四者相资体亦成，体成须要得兼明。当知礼乐非文具，乃是其间造化名。
论语绝句·其八十一
作者：张九成
朝代：宋
体裁：七言绝句

仁体从来不可名，方圆随处便成形。要之自在初非力，以力为之恐失经。
论语绝句·其八十七
作者：张九成
朝代：宋
体裁：七言绝句

岂是区区务相师，寻常一事不容欺。及阶及席方皆坐，犹告之曰某在斯。
论语绝句·其八十三
作者：张九成
朝代：宋

若于君子能修敬，敬外无缘复有馀。子路不思三致问，病犹尧舜果何如。
论语绝句·其八十九
作者：张九成
朝代：宋

损益由人好乐间，须于情窦著防闲。鸡鸣舜蹠能分得，始向师门见一斑。
论语绝句·其八十二
作者：张九成
朝代：宋
体裁：七言绝句

丘何为佞乃栖栖，此语深怜及仲尼。犹乃从容言疾固，胸中荡浩不容窥。
论语绝句·其八十五
作者：张九成
朝代：宋
体裁：七言绝句

参闻吾道无心语，只在当时一唯间。多学反嗟疑子贡，望云犹隔数重关。
论语绝句·其八十八
作者：张九成
朝代：宋

常追往日悔前事，复向如今念后来。幸尔平生无所好，喜于末句绝纤埃。
论语绝句·其八十六
作者：张九成
朝代：宋
体裁：七言绝句

扬雄苦作艰深语，曹操空嗟幼妇词。晚悟师言达而已，不须此外更支离。
论语绝句·其八四
作者：张九成
朝代：宋
体裁：七言绝句

于时穷达何须较，在我行藏未易论。子路不知方愠见，更疑力学到师门。
论语绝句·其六
作者：张九成
朝代：宋
体裁：七言绝句

门人唯诺亦寻常，彼此如何较短长。自是旁人不曾识，指为鸣凤在朝阳。
论语绝句·其六〇
作者：张九成
朝代：宋

夫子何为发问初，答云寡过未能无。
斯言可谓深而宛，所以重嗟累嘆乎。
论语绝句·其六三
作者：张九成
朝代：宋

只是人生少琢磨，厄于陈蔡尚絃歌。
道之兴废皆由命，虽愬如公奈命何。
论语绝句·其六九
作者：张九成
朝代：宋

公山召子犹将往，阳货如何却矙亡。
料得用心须有异，圣人去就不寻常。
论语绝句·其六十
作者：张九成
朝代：宋

夫子何为发问初，答云寡过未能无。斯言可谓深而宛，所以重嗟累叹乎。
论语绝句·其六十一
作者：张九成
朝代：宋
体裁：七言绝句

区区用意在方人，所得从来未必真。我则于斯诚不暇，枉劳臆度费精神。
论语绝句·其六十七
作者：张九成
朝代：宋
体裁：七言绝句

壮志如何便遽忘，故宜一旦问为邦。行藏独与吾夫子，不类当时狷与狂。
论语绝句·其六十三
作者：张九成
朝代：宋

只是人生少琢磨，厄于陈蔡尚弦歌。道之兴废皆由命，虽愬如公奈命何。
论语绝句·其六十九
作者：张九成
朝代：宋

公山召子犹将往，阳货如何却瞰亡。料得用心须有异，圣人去就不寻常。
论语绝句·其六十二
作者：张九成
朝代：宋
体裁：七言绝句

此理从来自不疑，奈何于此不投时。若还上下相通处，不是天心亦不知。
论语绝句·其六十五
作者：张九成
朝代：宋
体裁：七言绝句

可笑灵公不自量，区区小国事交争。遽然问阵于夫子，夫子闻之故遂行。
论语绝句·其六十八
作者：张九成
朝代：宋
体裁：七言绝句

试问如何是探汤，喻其渐入久无伤。顾于不善乃如此，深恐斯人志不刚。
论语绝句·其六十六
作者：张九成
朝代：宋
体裁：七言绝句

子张闻语便书绅，太似胸中未识真。忠信笃钦非外物，当于行处用精神。
论语绝句·其六四
作者：张九成
朝代：宋
体裁：七言绝句

卫多贤者仕伶官，击磬如襄理一般。不审乃于声上取，疑其此意太无端。
论语绝句·其十
作者：张九成
朝代：宋
体裁：七言绝句

须知道体亦常虚，君子安能一器拘。赐也但知瑚琏贵，岂闻天地亦蘧庐。
论语绝句·其十一
作者：张九成
朝代：宋
体裁：七言绝句

所长孰不愿施之，岂肯言吾未信斯。大是此心真不昧，断知天地不容欺。
论语绝句·其十七
作者：张九成
朝代：宋

须知有欲不为刚，血气乘之反类狂。所以孟轲言直养，要令无助亦无忘。
论语绝句·其十三
作者：张九成
朝代：宋

岂是于回果弗如，只缘闻处尚多疏。若还真个能闻一，安得其他更有馀。
论语绝句·其十九
作者：张九成
朝代：宋
体裁：七言绝句

武子人皆指作愚，不知愚意竟何如。虽愚到底无人识，始觉从来智者疏。
论语绝句·其十二
作者：张九成
朝代：宋
体裁：七言绝句

行道嗟吾已矣夫，仲由从我去乘桴。果然子路闻之喜，好勇如由亦自无。
论语绝句·其十五
作者：张九成
朝代：宋

贫即无聊富即骄，回心独尔乐箪瓢。个中得趣无人会，惆怅遗风久寂寥。
论语绝句·其十八
作者：张九成
朝代：宋
体裁：七言绝句

文子平生不妄为，仲尼想亦喜闻之。或能再矣斯犹可，何况加之以三思。
论语绝句·其十六
作者：张九成
朝代：宋

子路何尝肯不情，从人姑尔事虚名。所行唯恐复闻耳，既已闻之且力行。
论语绝句·其十四
作者：张九成
朝代：宋

朽固难雕粪莫圬，于予材美亦何诛。欲令顾此深为戒，言语之科首宰予。
论语绝句·其四
作者：张九成
朝代：宋
体裁：七言绝句

见得分明乃谓如，分明如此尚为疏。莫于见处留形迹，方信心斋万象虚。
论语绝句·其四一
作者：张九成
朝代：宋

巍巍荡荡仰神尧，贤智姦邪混一朝。
无物不归吾造化，去天安得尚遥遥。
论语绝句·其四十
作者：张九成
朝代：宋
体裁：七言绝句

看来商颂继关雎，乱训为终始是初。试把初终篇较取，洋洋风雅岂为虚。
论语绝句·其四十一
作者：张九成
朝代：宋

巍巍荡荡仰神尧，贤智奸邪混一朝。无物不归吾造化，去天安得尚遥遥。
论语绝句·其四十七
作者：张九成
朝代：宋
体裁：七言绝句

君子常时亦用权，要之此法岂容传。反经合道须君子，君子为之乃自然。
论语绝句·其四十三
作者：张九成
朝代：宋
体裁：七言绝句

游遍诸侯志不伸，困穷几与死为邻。大哉博学称夫子，独有当时一党人。
论语绝句·其四十九
作者：张九成
朝代：宋
体裁：七言绝句

若欲言之固亦难，鬼神情状苦无端。要之行尽吾人事，彼此何尝有两般。
论语绝句·其四十二
作者：张九成
朝代：宋
体裁：七言绝句

担板人多见一边，圣心思虑甚周旋。方知大禹同夫子，彼此观之无间然。
论语绝句·其四十五
作者：张九成
朝代：宋
体裁：七言绝句

子云文不在兹乎，岂与常人论有无。兴丧亦皆天意尔，匡人于此莫如予。
论语绝句·其四十八
作者：张九成
朝代：宋
体裁：七言绝句

一篇乡党尽威仪，夫子寻常岂自知。若使区区故如此，其劳终亦不胜为。
论语绝句·其四十六
作者：张九成
朝代：宋
体裁：七言绝句

吾于万理已无疑，何必容心更去推。自此有无皆不立，有知翻以累无知。
论语绝句·其四十四
作者：张九成
朝代：宋

以毋为绝绝非毋，自谓门人见处疏。若使圣人真个绝，不知毋理却何如。
论语绝句·其四四
作者：张九成
朝代：宋

以毋为绝绝非毋，自谓门人见处疏。
若使圣人真箇绝，不知毋理却何如。
读东坡叠嶂图有感因次其韵
作者：张九成
朝代：宋

虬须英武喧天渊，当时功臣画凌烟。汉家骁骑才三万，北攻稽落书燕然。勋名鼎鼎磨星斗，百年衰落归黄泉。人间万事都如梦，不如挂冠神武寻山川。我昔曾登会稽顶，逍遥疑在羲皇前。下观涛江卷飞雪，旁看秦望森摩天。祖龙定是同鲍臭，鸱夷却得携妖妍。悠然会意不复出，倚锄便欲耕春田。君不见渊明归去传图画，伯时妙手垂千年。我藏东绢今拂拭，正欲写此春江浩渺山连娟。更要元龙湖海士，百尺楼中相对眠。玉京蓬岛置勿问，人间今是地行仙。岷江寥寥三峡远，此心欲往知何缘。烦君断取来方丈，径入东坡叠嶂篇。
读东坡谪居三适辄次其韵·午窗坐睡
作者：张九成
朝代：宋
体裁：古风

年老目飞花，心化柳生肘。万事元一梦，古今复何有。六月苦夜短，午昼何其久。颓然北窗下，竹几休两手。昏昏不复知，酣适如中酒。睡乡日月长，椿灵未为寿。形存若蝉蜕，质槁如木朽。荣辱漫纷纷，正梦那复受。有梦尚有思，无梦真无垢。欲呼李太白，醉眠成二叟。
读东坡谪居三适辄次其韵·午窗坐睡
作者：张九成
朝代：宋

年老目飞花，心化柳生肘。
万事元一梦，古今復何有。
六月苦夜短，午昼何其久。
颓然北窗下，竹几休两手。
昏昏不復知，酣适如中酒。
睡乡日月长，椿灵未为寿。
形存若蝉蜕，质槁如木朽。
荣辱漫纷纷，正梦那復受。
有梦尚有思，无梦真无垢。
欲呼李太白，醉眠成二叟。
读东坡谪居三适辄次其韵·夜卧濯足
作者：张九成
朝代：宋
体裁：古风

夏日乏絺葛，冬来无衾裯。况复窜炎荒，令人生百忧。空城舞狐狸，深林鸣鸺鹠。此邦无足恋，聊为薪水留。枯枝煮寒泉，大灶声飕飕。老盆深注汤，徐以双骹投。沃久意痛快，絷维今脱韝。须臾膏液上，两踝暖气浮。生平苦寒痹，一洗皆已瘳。登山不须扶，跳梁逐狙猴。
读东坡谪居三适辄次其韵·夜卧濯足
作者：张九成
朝代：宋

夏日乏絺葛，冬来无衾裯。
况復窜炎荒，令人生百忧。
空城舞狐狸，深林鸣鸺鹠。
此邦无足恋，聊为薪水留。
枯枝煮寒泉，大竈声飕飕。
老盆深注汤，徐以双骹投。
沃久意痛快，絷维今脱鞴。
须臾膏液上，两踝暖气浮。
生平苦寒痹，一洗皆已瘳。
登山不须扶，跳梁逐狙猴。
读东坡谪居三适辄次其韵·旦起理发
作者：张九成
朝代：宋
体裁：古风

忆昔叨从班，入朝大明宫。五更催上马，梦里过万松。想见天竺山，九重吟清风。头垢不暇梳，爬搔常靡通。今来幸閒放，栉比肯匆匆。清晨解绦辫，千梳复重重。不羡列禦寇，散发摇风鬉。气舒两目明，顿与离朱同。此乐岂易得，快意适相逢。再拜复再拜，深恩荷天公。
读东坡谪居三适辄次其韵·旦起理髮
作者：张九成
朝代：宋

忆昔叨从班，入朝大明宫。
五更催上马，梦裏过万松。
想见天竺山，九重吟清风。
头垢不暇梳，爬搔常靡通。
今来幸閒放，栉比肯匆匆。
清晨解绦辫，千梳復重重。
不羡列御寇，散髮摇风鬉。
气舒两目明，顿与离朱同。
此乐岂易得，快意适相逢。
再拜復再拜，深恩荷天公。
读东坡迭嶂图有感因次其韵
作者：张九成
朝代：宋

虬鬚英武喧天渊，当时功臣画凌烟。
汉家骁骑才三万，北攻稽落书燕然。
勋名鼎鼎磨星斗，百年衰落归黄泉。
人间万事都如梦，不如挂冠神武寻山川。
我昔曾登会稽顶，逍遥疑在羲皇前。
下观涛江卷飞雪，旁看秦望森摩天。
祖龙定是同鲍臭，鸱夷却得携妖妍。
悠然会意不復出，倚锄便欲耕春田。
君不见渊明归去传图画，伯时妙手垂千年。
我藏东绢今拂拭，正欲写此春江浩渺山连娟。
更要元龙湖海士，百尺楼中相对眠。
玉京蓬岛置勿问，人间今是地行仙。
岷江寥寥三峡远，此心欲往知何缘。
烦君断取来方丈，径入东坡迭嶂篇。
读书
作者：张九成
朝代：宋

伊余生三吴，窜逐落荒外。大目试环顾，四海等一芥。谁能于其间，清浊分泾渭。含菽亦饱满，食檗有馀味。不羡嵇叔夜，左右持酒蟹。大哉黄卷中，日与圣贤对。横浦非吾土，久寓亦何聊。不学元相国，百斛贮胡椒。饥寒何以遣，唯以文字消。方其得意处，捽茹亦逍遥。顿忘物我情，天地本宽饶。告尔二三子，我歌汝其谣。
读书·其一
作者：张九成
朝代：宋

伊余生三吴，窜逐落荒外。大目试环顾，四海等一芥。谁能于其间，清浊分泾渭。含菽亦饱满，食檗有馀味。不羡嵇叔夜，左右持酒蟹。大哉黄卷中，日与圣贤对。
读书·其一
作者：张九成
朝代：宋

伊余生三吴，窜逐落荒外。
大目试环顾，四海等一芥。
谁能于其间，清浊分泾渭。
含菽亦饱满，食蘗有余味。
不羡嵇叔夜，左右持酒蟹。
大哉黄卷中，日与圣贤对。
读书·其二
作者：张九成
朝代：宋
体裁：古风

横浦非吾土，久寓亦何聊。不学元相国，百斛贮胡椒。饥寒何以遣，唯以文字消。方其得意处，捽茹亦逍遥。顿忘物我情，天地本宽饶。告尔二三子，我歌汝其谣。
读梅圣俞诗
作者：张九成
朝代：宋

吾生前辈后，不及识诸公。每读诸公集，想见其音容。圣俞仁庙时，欧公最相知。春风一杯酒，夜坐数章诗。雍容长者风，忠厚君子辞。格律从正始，句法自炉锤。衮衮鸣山泉，款款语亲闱。试一涉其流，超然忘百忧。后辈亦有作，岂曰不冥搜。雕琢伤正气，磔裂无全牛。堙郁暗大理，矜夸堕轻浮。所以圣俞诗，把玩不能休。死者如可作，吾其与之游。
读梅圣俞诗
作者：张九成
朝代：宋

吾生前辈后，不及识诸公。
每读诸公集，想见其音容。
圣俞仁庙时，欧公最相知。
春风一杯酒，夜坐数章诗。
雍容长者风，忠厚君子辞。
格律从正始，句法自炉锤。
衮衮鸣山泉，款款语亲闱。
试一涉其流，超然忘百忧。
后辈亦有作，岂曰不冥搜。
雕琢伤正气，磔裂无全牛。
堙鬰暗大理，矜夸堕轻浮。
所以圣俞诗，把玩不能休。
死者如可作，吾其与之游。
课书
作者：张九成
朝代：宋

汲汲我何事，爱此窗日光。北门终日开，风透轩槛凉。贫病何以疗，六经真古方。荣辱顿尔失，太山亦毫芒。呼儿来读书，弦诵惊满堂。仕途有捷径，掩口笑我狂。
课书
作者：张九成
朝代：宋

汲汲我何事，爱此窗日光。
北门终日开，风透轩槛凉。
贫病何以疗，六经真古方。
荣辱顿尔失，太山亦毫芒。
呼儿来读书，絃诵惊满堂。
仕途有捷径，掩口笑我狂。
赠樊茂实铁照
作者：张九成
朝代：宋
体裁：古风

吾箧有铁镜，其光常炯炯。有时置堂中，千妖百怪都潜影。今以赠吾子，吾子其试听。谨勿以照人，百鬼闻之怒生瘿。不如照汝心，非心邪意令远屏。闇室何妨日月明，阛阓方知天地静。它年相见打破镜，吾当大笑君其领。
辛未闰四月即事
作者：张九成
朝代：宋

閒居喜无事，冠栉每晨兴。今朝鸠唤梦，疑是大雨徵。万事虽颠沛，此兆常可凭。须臾倒江湖，一扫蛮瘴腥。雨罢有何好，环江数峰青。蛟龙得时横，长堤豁然崩。衰老甘寝寐，半夜闻雷声。连冈万株松，漂零一毛轻。雨意疑未已，浮浮晚云蒸。咄哉造化儿，徒劳竟何成。穷居不择交，贤否那复辨。似人辄已喜，况复曾半面。相见且寒温，不问风雨变。晚来无与游，澄江喜如练。携筇信步行，屈曲随山转。数日雨不止，冲波颓激箭。旧雨已不来，今雨谁复见。瓮头香满屋，吾计今已办。岂复思故乡，无事且彊饭。相马须相骨，探水须探源。君如识此理，知人若神仙。可以千岁下，坐照万古前。有时阴求人，得意初无言。如闻失一士，每食不下咽。人才何其鲜，求一于百千。岂独今世欤，自古皆已然。我欲授此法，其谁可与传。平时罕启门，爱此月色佳。倚杖看未厌，戍楼已鸣笳。须臾星斗稀，河汉亦横斜。馀生知几何，短发今已华。且尽此杯酒，未用辄兴嗟。乾坤真转磨，羲娥互奔车。种槿已五载，入门幽径深。拒霜偶然植，亦解成清阴。晚凉新浴罢，松风披我襟。终日岸巾坐，阒无人见寻。浩然媚幽独，发兴付瑶琴。寓居城中寺，萧然如深山。终年客不到，终日门亦关。晨朝香火罢，去履脱危冠。饱读古人书，会意有馀欢。客有馈荔枝，荐以碧玉盘。吟哦更咀嚼，未羡朱两轓。鲛绡作红皱，护此冰肌寒。横浦亦何好，人烟眇荒墟。所以常闭门，九年唯读书。余幼好奇服，玉佩而琼琚。念往复推来，薰然乐有馀。客有不知者，笑我长勤渠。目昏心则瑩，道腴形自枯。千载陶渊明，箪瓢常晏如。譬彼鸡绣群，有此海鹤孤。
辛未闰四月即事·其一
作者：张九成
朝代：宋

閒居喜无事，冠栉每晨兴。
今朝鸠唤梦，疑是大雨征。
万事虽颠沛，此兆常可凭。
须臾倒江湖，一扫蛮瘴腥。
雨罢有何好，环江数峯青。
蛟龙得时横，长堤豁然崩。
衰老甘寝寐，半夜闻雷声。
连冈万株松，漂零一毛轻。
雨意疑未已，浮浮晚云蒸。
咄哉造化儿，徒劳竟何成。
辛未闰四月即事·其一
作者：张九成
朝代：宋

閒居喜无事，冠栉每晨兴。今朝鸠唤梦，疑是大雨徵。万事虽颠沛，此兆常可凭。须臾倒江湖，一扫蛮瘴腥。雨罢有何好，环江数峰青。蛟龙得时横，长堤豁然崩。衰老甘寝寐，半夜闻雷声。连冈万株松，漂零一毛轻。雨意疑未已，浮浮晚云蒸。咄哉造化儿，徒劳竟何成。
辛未闰四月即事·其七
作者：张九成
朝代：宋

横浦亦何好，人烟眇荒墟。所以常闭门，九年唯读书。余幼好奇服，玉佩而琼琚。念往复推来，薰然乐有馀。客有不知者，笑我长勤渠。目昏心则瑩，道腴形自枯。千载陶渊明，箪瓢常晏如。譬彼鸡绣群，有此海鹤孤。
辛未闰四月即事·其七
作者：张九成
朝代：宋
体裁：古风

横浦亦何好，人烟眇荒墟。所以常闭门，九年唯读书。余幼好奇服，玉佩而琼琚。念往复推来，薰然乐有馀。客有不知者，笑我长勤渠。目昏心则莹，道腴形自枯。千载陶渊明，箪瓢常晏如。譬彼鸡绣群，有此海鹤孤。
辛未闰四月即事·其七
作者：张九成
朝代：宋

横浦亦何好，人烟眇荒墟。
所以常闭门，九年唯读书。
余幼好奇服，玉佩而琼琚。
念往復推来，熏然乐有余。
客有不知者，笑我长勤渠。
目昏心则莹，道腴形自枯。
千载陶渊明，箪瓢常晏如。
譬彼鸡绣羣，有此海鹤孤。
辛未闰四月即事·其三
作者：张九成
朝代：宋
体裁：古风

相马须相骨，探水须探源。君如识此理，知人若神仙。可以千岁下，坐照万古前。有时阴求人，得意初无言。如闻失一士，每食不下咽。人才何其鲜，求一于百千。岂独今世欤，自古皆已然。我欲授此法，其谁可与传。
辛未闰四月即事·其二
作者：张九成
朝代：宋

穷居不择交，贤否那复辨。似人辄已喜，况复曾半面。相见且寒温，不问风雨变。晚来无与游，澄江喜如练。携筇信步行，屈曲随山转。数日雨不止，冲波颓激箭。旧雨已不来，今雨谁复见。瓮头香满屋，吾计今已办。岂复思故乡，无事且彊饭。
辛未闰四月即事·其二
作者：张九成
朝代：宋

穷居不择交，贤否那復辨。
似人辄已喜，况復曾半面。
相见且寒温，不问风雨变。
晚来无与游，澄江喜如练。
携筇信步行，屈曲随山转。
数日雨不止，衝波颓激箭。
旧雨已不来，今雨谁復见。
瓮头香满屋，吾计今已办。
岂復思故乡，无事且彊饭。
辛未闰四月即事·其五
作者：张九成
朝代：宋

种槿已五载，入门幽径深。
拒霜偶然植，亦解成清阴。
晚凉新浴罢，松风披我襟。
终日岸巾坐，閴无人见寻。
浩然媚幽独，发兴付瑶琴。
辛未闰四月即事·其五
作者：张九成
朝代：宋

种槿已五载，入门幽径深。拒霜偶然植，亦解成清阴。晚凉新浴罢，松风披我襟。终日岸巾坐，阒无人见寻。浩然媚幽独，发兴付瑶琴。
辛未闰四月即事·其六
作者：张九成
朝代：宋

寓居城中寺，萧然如深山。
终年客不到，终日门亦关。
晨朝香火罢，去履脱危冠。
饱读古人书，会意有余欢。
客有馈荔枝，荐以碧玉盘。
吟哦更咀嚼，未羡朱两轓。
鲛绡作红皱，护此冰肌寒。
辛未闰四月即事·其六
作者：张九成
朝代：宋

寓居城中寺，萧然如深山。终年客不到，终日门亦关。晨朝香火罢，去履脱危冠。饱读古人书，会意有馀欢。客有馈荔枝，荐以碧玉盘。吟哦更咀嚼，未羡朱两轓。鲛绡作红皱，护此冰肌寒。
辛未闰四月即事·其四
作者：张九成
朝代：宋

平时罕启门，爱此月色佳。
倚杖看未厌，戍楼已鸣笳。
须臾星斗稀，河汉亦横斜。
余生知几何，短髮今已华。
且尽此杯酒，未用辄兴嗟。
干坤真转磨，羲娥互奔车。
辛未闰四月即事·其四
作者：张九成
朝代：宋

平时罕启门，爱此月色佳。倚杖看未厌，戍楼已鸣笳。须臾星斗稀，河汉亦横斜。馀生知几何，短发今已华。且尽此杯酒，未用辄兴嗟。乾坤真转磨，羲娥互奔车。
过报恩
作者：张九成
朝代：宋
体裁：五言律诗

篮舆访萧寺，烟暝涨春空。远树楼头绿，残霞山外红。昏钟发林杪，人语殷桥东。回首都无迹，人生真梦中。
送单普赴肇庆节推
作者：张九成
朝代：宋
体裁：五言律诗

岁穷情错莫，吾子欲何之。庾岭梅今见，端溪石自奇。瘴深宜饮酒，公退好哦诗。莫谓无征雁，而忘酌别时。
送郑仲远
作者：张九成
朝代：宋

仲远英俊人，落笔惊飞电。
来自神仙中，风姿冰雪盥。
我谪天南陲，君来适相见。
忆昔我与君，射策麒麟殿。
君时气横秋，九万抟风便。
文辞洒星斗，议论倒江汉。
便宜上玉堂，不尔登蓬馆。
别来二十年，青衫尚州县。
兰熏麝所忌，玉洁女多怨。
嗟我正衰迟，何阶往论荐。
岂有如此人，而得长贫贱。
朝廷方急贤，珠璧联清贯。
去去行勿迟，九天春昼暖。
送郑仲远
作者：张九成
朝代：宋

仲远英俊人，落笔惊飞电。来自神仙中，风姿冰雪盥。我谪天南陲，君来适相见。忆昔我与君，射策麒麟殿。君时气横秋，九万抟风便。文辞洒星斗，议论倒江汉。便宜上玉堂，不尔登蓬馆。别来二十年，青衫尚州县。兰薰麝所忌，玉洁女多怨。嗟我正衰迟，何阶往论荐。岂有如此人，而得长贫贱。朝廷方急贤，珠璧联清贯。去去行勿迟，九天春昼暖。
酴醾
作者：张九成
朝代：宋

蜀锦年来可作衣，西园春色故芳菲。天工成此新翻样，翡翠机中玉唾飞。昨夜姮娥到万山，更携青女散山间。天明欲去归不得，化作此花来破颜。
酴醾·其一
作者：张九成
朝代：宋
体裁：七言绝句

蜀锦年来可作衣，西园春色故芳菲。天工成此新翻样，翡翠机中玉唾飞。
酴醾·其二
作者：张九成
朝代：宋
体裁：七言绝句

昨夜姮娥到万山，更携青女散山间。天明欲去归不得，化作此花来破颜。
闻彦执熙仲有辣螺诗聊复有作
作者：张九成
朝代：宋

乾坤中空绕沧溟，千奇百怪斗露形。鲸鲵鼋鼍突相撑，蚶蜃蚌蛤角介狞。是中有物入眼生，羊肠蚁垤纷纵横。入口小辛美且清，荐酒百盏壶更倾。有如汲直官汉京，谏诤虽切心本平。肩吾作诗翻手成，士龙笔力敌相勍。嗟我材短谁敢赓，欲往侑坐愁颉羹。句涩韵梗君莫轻，雄豪似胜苍蝇鸣。
闻彦执熙仲有辣螺诗聊復有作
作者：张九成
朝代：宋

干坤中空绕沧溟，千奇百怪鬬露形。
鲸鲵鼋鼍突相撑，蚶蜃蚌蛤角介狞。
是中有物入眼生，羊肠蚁垤纷纵横。
入口小辛美且清，荐酒百盏壶更倾。
有如汲直官汉京，谏诤虽切心本平。
肩吾作诗翻手成，士龙笔力敌相勍。
嗟我材短谁敢赓，欲往侑坐愁颉羹。
句涩韵梗君莫轻，雄豪似胜苍蝇鸣。
闻桂香
作者：张九成
朝代：宋

清晨未盥栉，桂香递秋风。不知此花意，何为恼衰翁。举头复何有，燕雁书晴空。景物如此好，谁云吾道穷。
闻桂香
作者：张九成
朝代：宋

清晨未盥栉，桂香递秋风。
不知此花意，何为恼衰翁。
举头復何有，燕雁书晴空。
景物如此好，谁云吾道穷。
闻沈元用帅南海喜而有作
作者：张九成
朝代：宋
体裁：七言律诗

与公相别五经年，忧患流离理固然。怅望故园江渚外，还惊横浦瘴烟边。喜闻金节专南海，行看锋车上九天。顾我不才仍老矣，只思归棹五湖船。
雨
作者：张九成
朝代：宋

已止还复作，泻檐声更长。苔钱添晚翠，梅子试新黄。屋里图书润，庭前兰芷香。倚栏閒觅句，水阁夜生凉。
雨
作者：张九成
朝代：宋

已止还復作，泻檐声更长。
苔钱添晚翠，梅子试新黄。
屋裏图书润，庭前兰芷香。
倚栏閒觅句，水阁夜生凉。
雨晴到江上
作者：张九成
朝代：宋

今朝山色好，不似未晴时。
路转沙汀出，桥回榉柳移。
羣山来衮衮，积水去披披。
云叶多奇态，苹花弄晚姿。
人家机杼急，野寺鼓钟迟。
欲去不得去，冥搜足此诗。
雨晴到江上
作者：张九成
朝代：宋

今朝山色好，不似未晴时。路转沙汀出，桥回榉柳移。群山来衮衮，积水去披披。云叶多奇态，蘋花弄晚姿。人家机杼急，野寺鼓钟迟。欲去不得去，冥搜足此诗。
颂一首
作者：张九成
朝代：宋
体裁：偈颂

春天夜月一声蛙，撞破虚空共一家。正恁么时谁会得，岭头脚痛有玄沙。
题大庾新楼呈郑仲远年契
作者：张九成
朝代：宋
体裁：七言律诗

忆昔衡门不胜愁，忽惊甍栋半空浮。朝披爽气山围坐，夜发清吟月满楼。公事早休帘迥昼，圜扉常静草连沟。已闻名姓传天上，行看骑鲸隘九州。
题竹轩
作者：张九成
朝代：宋

老僧真好事，种竹绕禅房。月出窗扉静，风来巾屦凉。清香泛兰芷，幽韵咽笙簧。何日林间去，归欤兴未忘。听说竹轩趣，清幽尽此房。春禽一声杳，夏簟五更凉。落雪鸣寒玉，啼螀泣古簧。因君诗意到，欲罢不能忘。平生酷爱竹，日日到斋房。高节霜松老，清阴璧月凉。朝来宿烟雨，夜半奏笙簧。隐几如有得，尘凡一笑忘。
题竹轩·其一
作者：张九成
朝代：宋
体裁：五言律诗

老僧真好事，种竹绕禅房。月出窗扉静，风来巾屦凉。清香泛兰芷，幽韵咽笙簧。何日林间去，归欤兴未忘。
题竹轩·其三
作者：张九成
朝代：宋
体裁：五言律诗

平生酷爱竹，日日到斋房。高节霜松老，清阴璧月凉。朝来宿烟雨，夜半奏笙簧。隐几如有得，尘凡一笑忘。
题竹轩·其二
作者：张九成
朝代：宋
体裁：五言律诗

听说竹轩趣，清幽尽此房。春禽一声杳，夏簟五更凉。落雪鸣寒玉，啼螀泣古簧。因君诗意到，欲罢不能忘。
题郡斋壁
作者：张九成
朝代：宋

吏散兵休文案静，数竿修竹隔疏帘。
嗟予老矣欲归去，肯对江山叹滞淹。
题郡斋壁
作者：张九成
朝代：宋

吏散兵休文案静，数竿脩竹隔疏帘。嗟予老矣欲归去，肯对江山叹滞淹。
食苦笋
作者：张九成
朝代：宋

吾乡苦笋佳，出处惟石屋。
玉肌腻新酥，黄衣缘深绿。
林深恐人知，头角互出缩。
烟雨养春姿，此物未成熟。
三月腊酒香，开樽慰幽独。
烹庖入盘俎，点酱真味足。
未须五鼎牛，聊称一囊粟。
朅来庾岭下，岁月去何速。
经冬又七春，未分穷途哭。
今朝好事者，惠我生一束。
头髠甲斓斑，味恶韵粗俗。
儿童不惯尝，哕噫惊媪仆。
老妻念乡味，放箸泪盈目。
丈夫志有在，何事校口腹。
呼奴更倾酒，一笑风生谷。
食苦笋
作者：张九成
朝代：宋

吾乡苦笋佳，出处惟石屋。玉肌腻新酥，黄衣缘深绿。林深恐人知，头角互出缩。烟雨养春姿，此物未成熟。三月腊酒香，开樽慰幽独。烹庖入盘俎，点酱真味足。未须五鼎牛，聊称一囊粟。朅来庾岭下，岁月去何速。经冬又七春，未分穷途哭。今朝好事者，惠我生一束。头髡甲斓斑，味恶韵粗俗。儿童不惯尝，哕噫惊媪仆。老妻念乡味，放箸泪盈目。丈夫志有在，何事校口腹。呼奴更倾酒，一笑风生谷。
食苦笋
作者：张九成
朝代：宋

吾乡苦笋佳，出处惟石屋。
玉肌腻新酥，黄衣缘深绿。
林深恐人知，头角互出缩。
烟雨养春姿，此物未成熟。
三月腊酒香，开罇慰幽独。
烹庖入盘俎，点酱真味足。
未须五鼎牛，聊称一囊粟。
朅来庾岭下，岁月去何速。
经冬又七春，未分穷途哭。
今朝好事者，惠我生一束。
头髠甲斓斑，味恶韵粗俗。
儿童不惯尝，哕噫惊媪仆。
老妻念乡味，放箸泪盈目。
丈夫志有在，何事校口腹。
呼奴更倾酒，一笑风生谷。
鲁直上东坡古风坡和之因次其韵·其一
作者：张九成
朝代：宋
体裁：五言排律

幽兰如君子，閒雅翰墨场。春风晓畦暖，斜日半窗光。竟夕澹相对，菲菲吐暗香。掩关清杖屦，帘卷度修廊。钗玉茎分紫，官梅花更黄。岂惟堪纫佩，试伴菊英尝。退处深林好，休移庭户傍。自同凡草茂，无事莫相伤。
鲁直上东坡古风坡和之因次其韵·其二
作者：张九成
朝代：宋

浮筠云海上，时作钟磬声。
政似月中桂，不比首阳苓。
蓬莱日月长，顷刻已千龄。
羣仙集其下，谈笑得长生。
回首看尘世，秋瓜易落蔕。
青鸾何时来，欲作飞升计。
众真问平安，此诗烦送似。
鲁直上东坡古风坡和之因次其韵鲁直上东坡古风坡和之因次其韵·其二
作者：张九成
朝代：宋
体裁：古风

浮筠云海上，时作钟磬声。政似月中桂，不比首阳苓。蓬莱日月长，顷刻已千龄。群仙集其下，谈笑得长生。回首看尘世，秋瓜易落蒂。青鸾何时来，欲作飞升计。众真问平安，此诗烦送似。
次韵何文缜墨梅二绝·其一
作者：张于文
朝代：宋

偃蹙江头卧夕烟，懒将玉雪鬬春妍。
心期老氏能知白，兴寄杨雄独守玄。
次韵何文缜墨梅二绝·其二
作者：张于文
朝代：宋

仙衣云样拂轻缁，林下神情特地宜。
妬妇津头风怨急，坏粧聊为□水姿。
句
作者：张亢
朝代：宋

张亢触墙成八字，王琪望月叫三声。
登崆峒
作者：张亢
朝代：宋
体裁：五言排律

四面千峰起，中心一水通。路穿云树密，势压玉关雄。此地开慈日，当时拜顺风。二乘由相别，三语与无同。遍诣耆阇岭，深疑睹史宫。钟声遥度陇，刹影半沉空。绝顶人难到，平川目未穷。尘襟聊抖擞，一瞬出樊笼。
长桥
作者：张亢
朝代：宋

云收雾霁水风高，百丈虹桥气势豪。疑是玉龙藏爪距，潜来江上看波涛。万顷平湖水接天，湖光水色远相连。虹蜺截雨未归得，横在波心几十年。记得当年过此桥，月明江上暑风消。而今重到经行处，空有湖光伴寂寥。
长桥·其一
作者：张亢
朝代：宋
体裁：七言绝句

云收雾霁水风高，百丈虹桥气势豪。疑是玉龙藏爪距，潜来江上看波涛。
长桥·其三
作者：张亢
朝代：宋
体裁：七言绝句

记得当年过此桥，月明江上暑风消。而今重到经行处，空有湖光伴寂寥。
长桥·其二
作者：张亢
朝代：宋
体裁：七言绝句

万顷平湖水接天，湖光水色远相连。虹蜺截雨未归得，横在波心几十年。
梦中诗
作者：张亶
朝代：宋

天风吹散赤城霞，染出连云万树花。
误入醉乡迷去路，傍人应笑不还家。
鹅湖春色
作者：张仁及
朝代：宋

平湖漾晴绿，狎鸥自相逐。
归艇小于盂，轻帆晒蒲幅。
青萍恣漂流，白鱼跳尺玉。
柳线牵人衣，香林雨新沐。
汀尾沙禽鸣，人家映修竹。
步履随春风，席地倾醽醁。
玩乐当如何，回首炎威促。
鹅湖春色
作者：张仁及
朝代：宋

平湖漾晴绿，狎鸥自相逐。归艇小于盂，轻帆晒蒲幅。青萍恣漂流，白鱼跳尺玉。柳线牵人衣，香林雨新沐。汀尾沙禽鸣，人家映脩竹。步履随春风，席地倾醽醁。玩乐当如何，回首炎威促。
句
作者：张介
朝代：宋

应是子规啼不到，致令我父未归家。
次韵和于巽祗谒真祠
作者：张介夫
朝代：宋
体裁：七言律诗

曈曈晓日照重城，车骑翩翩布德诚。绰约仙姿随世远，依俙楼观与云平。神灵响答歆香火，民庶欢呼拥旆旌。瑞雪呈祥和气洽，行看阖境报嘉成。
再游浯溪
作者：张仲
朝代：宋
体裁：七言绝句

一年两檄过浯溪，□上�亭□□□。笑□兴亡千古□，□□崖石与天齐。
再游浯溪
作者：张仲
朝代：宋

一年两檄过浯溪，□上𢈪亭□□□。
笑□兴亡千古□，□□崖石与天齐。
万年宫
作者：张仲信
朝代：宋
体裁：七言绝句

频将衣食结圜圊，天乐旌幢降綵云。二十四年功行满，众真推让武夷宫。
设醮灵仙观
作者：张仲威
朝代：宋
体裁：七言律诗

瑞气葱葱雨露边，璧门金阙倚层巅。青霓绛节严中夜，绿盖丹舆会九天。香染旧泥封宝洞，声传鸣鹤湛灵泉。分明步入烟霄上，何必餐霞驻少年。
如梦令·送过雕梁旧燕
作者：张仲宇
朝代：宋
体裁：词

送过雕梁旧燕。听到妆楼新雁。菊讯一何迟，倒尽清樽谁伴。魂断。魂断。人与暮云俱远。
玉兔净居诗
作者：张仲尹
朝代：宋

何事回真馆，标名作净坊。金园存废趾，玉兔效殊祥。跃汉劳罝网，环山瑩雪霜。来疑昆岫出，去讶月轮藏。隐显经千载，薰修荫一方。宝坛隳道祖，华榜耀空王。奥域居全晋，灵祠接庆唐。烟霞生四面，楼殿起中央。映日杉阴合，飘空磬韵长。伊余闻胜槩，宁惜寄篇章。
玉兔净居诗
作者：张仲尹
朝代：宋
体裁：五言排律

何事回真馆，标名作净坊。金园存废趾，玉兔效殊祥。跃汉劳罝网，环山莹雪霜。来疑昆岫出，去讶月轮藏。隐显经千载，薰修荫一方。宝坛隳道祖，华榜耀空王。奥域居全晋，灵祠接庆唐。烟霞生四面，楼殿起中央。映日杉阴合，飘空磬韵长。伊余闻胜槩，宁惜寄篇章。
玉兔凈居诗
作者：张仲尹
朝代：宋

何事回真馆，标名作凈坊。
金园存废趾，玉兔效殊祥。
跃汉劳罝网，环山莹雪霜。
来疑昆岫出，去讶月轮藏。
隠显经千载，熏修荫一方。
宝坛隳道祖，华榜耀空王。
奥域居全晋，灵祠接庆唐。
烟霞生四面，楼殿起中央。
暎日杉阴合，飘空磬韵长。
伊余闻胜槩，宁惜寄篇章。
句
作者：张仲时
朝代：宋

太平功业属男儿，虹蜺万丈云中气。一源湛湛攀清疏，今日樽前逢一笑。
句·其一
作者：张仲时
朝代：宋

太平功业属男儿，虹蜺万丈云中气。
石淙
作者：张仲武
朝代：宋
体裁：五言律诗

二室盘游日，三阳宴喜心。分流来万壑，巨石拟千岑。玉殿烟芜在，金碑雨藓侵。翠华何处问，山水自清音。
步蟾宫（妻寿夫）
作者：张仲殊
朝代：宋
体裁：词

笙歌喜庆争催晓。篆烟舞、龙鸾缥缈。香罗上、不画寿仙人，献一段、长生寿草。
一心一意同欢笑。两心事、卒难得了。教传语、天上太白星，剩借取、几千年好。
句
作者：张仲节
朝代：宋

蝴蝶似知春梦熟，穿巷飞度画屏东。夜夜月明金苑里，如何照不到长门。凯歌四面动地来，斩得名王归献阙。一朝骠骍先论功，封侯佩印授齐钺。不知去年征战时，妾家良人在还没。
句·其一
作者：张仲节
朝代：宋

蝴蝶似知春梦熟，穿巷飞度画屏东。
句·其三
作者：张仲节
朝代：宋

凯歌四面动地来，斩得名王归献阙。
句·其二
作者：张仲节
朝代：宋

夜夜月明金苑裏，如何照不到长门。
句·其二
作者：张仲节
朝代：宋

夜夜月明金苑里，如何照不到长门。
句·其五
作者：张仲节
朝代：宋

不知去年征战时，妾家良人在还没。
句·其四
作者：张仲节
朝代：宋

一朝骠骍先论功，封侯佩印授齐钺。
柳梢青·挂起招牌
作者：张任国
朝代：宋
体裁：词

挂起招牌。一声喝采，旧店新开。熟事孩儿，家怀老子，毕竟招财。当初合下安排。又不豪门买呆。自古道、正身替代，见任添差。
句
作者：张众
朝代：宋

伤心白雪阳春丽，极目朝云暮雨非。
留题赠灵岩鉴公禅师
作者：张会宗
朝代：宋
体裁：七言律诗

人中令德居高地，天下精蓝占好山。四绝名标清世上，十方僧聚白云间。二龙珠照看经静，双鹤泉供洗钵閒。早晚利荣缰锁脱，性通三教叩禅关。
寄沈菊山
作者：张伯垓
朝代：宋

八十乾淳老，生涯半子虚。久无朝士馈，空有故人书。诗道穷方进，尘缘老尽除。茫茫天壤阔，谁复是知予。
寄沈菊山
作者：张伯垓
朝代：宋

八十干淳老，生涯半子虚。
久无朝士馈，空有故人书。
诗道穷方进，尘缘老尽除。
茫茫天壤阔，谁復是知予。
寿昌寺
作者：张伯垓
朝代：宋
体裁：七言绝句

尘埃终日事无穷，不得探真问远公。莫讶殷勤题粉壁，重来应见碧纱笼。
题椿桂堂
作者：张伯垓
朝代：宋

进士从来荣一第，至比梯云仰攀桂。弟兄罕见五枝芳，昔说窦郎今莫氏。莫氏一门真可荣，二难三秀众美并。见闻叹羡不易及，往往笞儿亲短檠。堂下荷衣戏成伍，堂上椿龄奉慈母。母夫人是月中娥，种得森森桂如许。飞腾从此上天衢，岂但森森月桂如。更看勋名相炤耀，连珠光彩夺星榆。
题椿桂堂
作者：张伯垓
朝代：宋

进士从来荣一第，至比梯云仰攀桂。
弟兄罕见五枝芳，昔说窦郎今莫氏。
莫氏一门真可荣，二难三秀众美并。
见闻叹羡不易及，往往笞儿亲短檠。
堂下荷衣戏成伍，堂上椿龄奉慈母。
母夫人是月中娥，种得森森桂如许。
飞腾从此上天衢，岂但森森月桂如。
更看勋名相照耀，连珠光彩夺星榆。
偶题
作者：张伯威
朝代：宋
体裁：七言绝句

壶中别景绝尘埃，不是山灵閟不开。午夜月华冬夜雪，为无人向此时来。
视旱田赋呈上元簿杨明卿
作者：张伯子
朝代：宋

输蹄旦旦风尘表，入眼羣山青未了。
刺藤迎日子先红，荞麦得霜花渐老。
丛祠诡怪画村疃，古寺骞腾出林杪。
征衫多次逐飞鸢，下檐有时随宿鸟。
初晴得去恨迟迟，独夜不眠忧悄悄。
公如老骥暂伏枥，我类游鳞终屈沼。
一朝王事有期会，百里民情同探讨。
详于禹贡辨等级，明似离娄烛幽眇。
高依丘垄或微收，低近陂塘翻尽槁。
凶荒有数合均一，报应于中又分晓。
不能究实害非浅，倘使从宽恩岂小。
兹行到处欲春风，批放莫教分数少。
临江仙
作者：张伯寿
朝代：宋

吴越家声传铁券，当年功指山河。公侯衮衮后来多。休符钟后杰，气宇禀冲和。
磊落胸襟清庙器，鹏程背可天摩。他时帝里笑鸣珂。双椿犹鹤算，二女已鸾坡。
临江仙
作者：张伯寿
朝代：宋

天上姮娥元不老，人间紫府长春。朱颜鹤发更清新。观音常自在，水月净无尘。有子飘飘麟阁像，有孙庭下诜诜。他年看取递成名。进封加上国，荣拜太夫人。吴越家声传铁券，当年功指山河。公侯衮衮后来多。休符钟俊杰，气宇禀冲和。磊落胸襟清庙器，鹏程背可天摩。他时帝里笑鸣珂。双椿犹鹤算，二女已鸾坡。家住清湘云外窟，肯随玉笋同班。竹林风味正相联。独高霜外节，微露管中斑。吏隐丛祠聊寄傲，胸襟半是湖山。此君端可助跻攀。支颐供鹤立，拱膝看鳌翻。龙首凤池家鼎贵，庆传仙李芬芳。凛然冰雪照闺房。诞弥当此日，佳气满华堂。锦袖新封开大国，诏书急欲徵黄。莫辞沉醉九霞觞。蟠桃看子实，地久与天长。瑞气薰城春色早，光生帘幕飞浮。五陵应是产风流。冰清兼玉润，轩冕一时游。已得长生元妙术，庄椿不数春秋。徐卿一醉百无忧。但知从此去，衮衮出公侯。爆竹声残天未晓，金炉细爇沉烟。儿孙戏彩映芳鲜。共倾元日酒，同祝大椿年。我愿儿孙如我寿，高低富贵随缘。不须厚禄与多田。诗书为世业，清白是家传。
临江仙
作者：张伯寿
朝代：宋

天上嫦娥元不老，人间紫府长春。朱颜鹤发更清新。观音常自在，水月净无尘。
有子飘飘麟阁像，有孙庭下诜诜。他年看取递成名。进封加上国，荣拜太夫人。
临江仙
作者：张伯寿
朝代：宋

家住清湘云外窟，肯随玉笋同班。竹林风味正相联。独高霜外节，微露管中斑。
吏隐丛祠聊寄傲，胸襟半是湖山。此君端可助跻攀。支颐从鹤立，拱膝看鳌翻。
临江仙·其二
作者：张伯寿
朝代：宋

吴越家声传铁券，当年功指山河。公侯衮衮后来多。休符钟俊杰，气宇禀冲和。磊落胸襟清庙器，鹏程背可天摩。他时帝里笑鸣珂。双椿犹鹤算，二女已鸾坡。
临江仙·其五
作者：张伯寿
朝代：宋
体裁：词

瑞气薰城春色早，光生帘幕飞浮。五陵应是产风流。冰清兼玉润，轩冕一时游。已得长生元妙术，庄椿不数春秋。徐卿一醉百无忧。但知从此去，衮衮出公侯。
临江仙·其四
作者：张伯寿
朝代：宋
体裁：词

龙首凤池家鼎贵，庆传仙李芬芳。凛然冰雪照闺房。诞弥当此日，佳气满华堂。锦袖新封开大国，诏书急欲徵黄。莫辞沉醉九霞觞。蟠桃看子实，地久与天长。
临江仙·吴越家声传铁券
作者：张伯寿
朝代：宋
体裁：词

吴越家声传铁券，当年功指山河。
公侯衮衮后来多。
休符锺俊杰，气宇禀冲和。
磊落胸襟清庙器，鹏程背可天摩。
他时帝里笑鸣珂。
双椿犹鹤算，二女已鸾坡。
临江仙·天上姮娥元不老
作者：张伯寿
朝代：宋
体裁：词

天上姮娥元不老，人间紫府长春。朱颜鹤发更清新。观音常自在，水月净无尘。有子飘飘麟阁像，有孙庭下诜诜。他年看取递成名。进封加上国，荣拜太夫人。
临江仙·家住清湘云外窟
作者：张伯寿
朝代：宋
体裁：词

家住清湘云外窟，肯随玉笋同班。竹林风味正相联。独高霜外节，微露管中斑。吏隐丛祠聊寄傲，胸襟半是湖山。此君端可助跻攀。支颐供鹤立，拱膝看鳌翻。
临江仙·爆竹声残天未晓
作者：张伯寿
朝代：宋
体裁：词

爆竹声残天未晓，金炉细爇沉烟。儿孙戏彩映芳鲜。共倾元日酒，同祝大椿年。我愿儿孙如我寿，高低富贵随缘。不须厚禄与多田。诗书为世业，清白是家传。
临江仙·瑞气熏城春色早
作者：张伯寿
朝代：宋

瑞气熏城春色早，光生帘幕飞浮。
五陵应是产风流。
冰清兼玉润，轩冕一时游。
已得长生元妙术，庄椿不数春秋。
徐卿一醉百无忧。
但知从此去，衮衮出公侯。
临江仙·龙首凤池家鼎贵
作者：张伯寿
朝代：宋

龙首凤池家鼎贵，庆传仙李芬芳。
凛然冰雪照闺房。
诞弥当此日，佳气满华堂。
锦袖新封开大国，诏书急欲征黄。
莫辞沉醉九霞觞。
蟠桃看子实，地久与天长。
水调歌头
作者：张伯寿
朝代：宋
体裁：词

天地有英气，盘结在名山。储精孕秀，诞生豪杰向人间。早拾巍科甲第，归作日边仙客，眷注不容间。讲道桥门暇，戏作彩衣欢。振斯文，回巨浸，遏狂澜。玉阶三尺，好攎经济侍天颜。把取升平事业，趁取河清桃熟，十载付金銮。草却登封检，双鬓未曾斑。
水调歌头·天地有英气
作者：张伯寿
朝代：宋
体裁：词

天地有英气，盘结在名山。
储精孕秀，诞生豪杰向人间。
早拾巍科甲第，归作日边仙客，眷注不容间。
讲道桥门暇，戏作彩衣欢。
振斯文，回巨浸，遏狂澜。
玉阶三尺，好扶经济侍天颜。
把取昪平事业，趁取河清桃熟，十载付金銮。
草却登封检，双鬓未曾斑。
宿难老堂
作者：张伯常
朝代：宋

漆园秋净夜堂虚，偶伴横林隐者居。纸绉白云垂帐厚，荻筛明月下帘疏。玉棋子夺三军令，金剪刀翻数体书。疏广拂衣惭不早，芰荷舟舫草茅芦。
宿难老堂
作者：张伯常
朝代：宋

漆园秋凈夜堂虚，偶伴横林隠者居。
纸绉白云垂帐厚，荻筛明月下帘疏。
玉棋子夺三军令，金剪刀翻数体书。
疏广拂衣惭不早，芰荷舟舫草茅芦。
题双峰显祖院
作者：张伯常
朝代：宋

暖脉匀青地上苔，拂尘题柱记花开。
海风一夜吹山雨，却送春寒入寺来。
题双峰显祖院
作者：张伯常
朝代：宋

煖脉匀青地上苔，拂尘题柱记花开。海风一夜吹山雨，却送春寒入寺来。
静轩
作者：张伯昌
朝代：宋
体裁：七言绝句

灵鹫峰寒碧玉堆，红尘断处小轩开。忘言更觉诸缘尽，只有桃花点翠苔。
七里滩
作者：张伯玉
朝代：宋
体裁：七言绝句

漱玉鸣珠七里滩，到今犹照客星寒。卢奴有水徒千顷，未得高贤一瞬看。
之官新定却寄并州通判王几道
作者：张伯玉
朝代：宋
体裁：五言律诗

新定与并门，天南天北人。扁舟江外客，别乘塞垣身。朔马惊鸣橐，秋鲈上钓纶。何时叙离阔，把酒碧嵩春。
之官新定同年李郎中以诗赋别即事感怀次韵上答
作者：张伯玉
朝代：宋
体裁：七言律诗

雨后惊涛激箭催，为君停棹把离杯。宦游向老令人笑，别恨伤春触处来。故国未归江令宅，全家且上子陵台。如今遇酒伸眉醉，休问多才与不才。
之官新定寓兴三首
作者：张伯玉
朝代：宋

关山雨雪征人泪，京洛风尘倦客心。谁信子陵溪上去，一川秋净涤烦襟。汴水东浮不系舟，到官无事只轻鸥。不才自古侥天幸，请却俸钱溪上游。溪山千古绝浮埃，时拂朝衣上钓台。却恐被它渔父笑，糟醨不啜又閒来。
之官新定寓兴三首·其一
作者：张伯玉
朝代：宋
体裁：七言绝句

关山雨雪征人泪，京洛风尘倦客心。谁信子陵溪上去，一川秋净涤烦襟。
之官新定寓兴三首·其三
作者：张伯玉
朝代：宋
体裁：七言绝句

溪山千古绝浮埃，时拂朝衣上钓台。却恐被它渔父笑，糟醨不啜又閒来。
之官新定寓兴三首·其二
作者：张伯玉
朝代：宋

汴水东浮不系舟，到官无事只轻鸥。不才自古侥天幸，请却俸钱溪上游。
之官新定寓兴三首·其二
作者：张伯玉
朝代：宋

汴水东浮不繫舟，到官无事只轻鸥。
不才自古侥天幸，请却俸钱溪上游。
乌龙寺祈雨回马上口占
作者：张伯玉
朝代：宋

官曹苦羁束，祈灵得幽便。夹路松披纷，蹑石烟分练。迎轩玉泉响，鸣驺沙鸟散。晓日破霜阴，前峰蔼葱茜。逶迤步高阁，窈窕出云汉。坐来清思生，语馀疏磬缓。方将尘滓涤，还忧簿书乱。偃旆拂归鞯，回首青猿断。
乌龙寺祈雨回马上口占
作者：张伯玉
朝代：宋

官曹苦覊束，祈灵得幽便。
夹路松披纷，蹑石烟分练。
迎轩玉泉响，鸣驺沙鸟散。
晓日破霜阴，前峯蔼葱蒨。
逶迤步高阁，窈窕出云汉。
坐来清思生，语余疏磬缓。
方将尘滓涤，还忧簿书乱。
偃旆拂归鞯，回首青猿断。
九日蕺山戒珠寺戏呈僚友
作者：张伯玉
朝代：宋

秦望山前晓雁斜，蕺山云外看黄花。
谁能带芥关心绪，且插茱萸伴物华。
岁计簿书宁有尽，日生公事了无涯。
樽前况有兵厨酒，不待兵厨酒亦赊。
九日蕺山戒珠寺戏呈僚友
作者：张伯玉
朝代：宋

秦望山前晓雁斜，蕺山云外看黄花。谁能蒂芥关心绪，且插茱萸伴物华。岁计簿书宁有尽，日生公事了无涯。樽前况有兵厨酒，不待兵厨酒亦赊。
九日蕺山戒珠寺戏呈僚友
作者：张伯玉
朝代：宋

秦望山前晓雁斜，蕺山云外看黄花。
谁能蔕芥关心绪，且插茱萸伴物华。
岁计簿书宁有尽，日生公事了无涯。
樽前况有兵厨酒，不待兵厨酒亦赊。
书大禹寺壁
作者：张伯玉
朝代：宋
体裁：五言律诗

萧寺禹祠傍，人閒白日长。讽经闻海穴，洗钵动湖光。台殿留风月，烟云起栋梁。游人晚回首，松竹自苍苍。
书应天寺壁
作者：张伯玉
朝代：宋

城郭鏁山林，自无尘土侵。
一峰来海上，高塔起天心。
世路有盈缩，灵泉无浅深。
使君今老矣，閒处得閒吟。
书应天寺壁
作者：张伯玉
朝代：宋

城郭锁山林，自无尘土侵。一峰来海上，高塔起天心。世路有盈缩，灵泉无浅深。使君今老矣，閒处得閒吟。
五云溪醉归
作者：张伯玉
朝代：宋
体裁：七言绝句

每日溪头醉脸红，归来庭院夕阳中。依稀听得家人语，扶起五云溪上翁。
会稽山
作者：张伯玉
朝代：宋

稽山何崔嵬，奠此东南区。
羣山状趋附，万壑流萦纡。
畴昔大禹来，简计天下书。
诸侯率麏至，万玉争鳬趋。
防风独强梁，后至行趦趄。
天威不可舍，败骨盈高车。
至今憔悴烟，惨澹藏封隅。
遂令百世后，尊王无异图。
乃知圣人心，赏罚尽贻谟。
会稽山
作者：张伯玉
朝代：宋

稽山何崔嵬，奠此东南区。群山状趋附，万壑流萦纡。畴昔大禹来，简计天下书。诸侯率麇至，万玉争凫趋。防风独强梁，后至行趑趄。天威不可舍，败骨盈高车。至今憔悴烟，惨澹藏封隅。遂令百世后，尊王无异图。乃知圣人心，赏罚尽贻谟。
再题州宅
作者：张伯玉
朝代：宋
体裁：七言律诗

昔览微之州宅篇，待将屏障写山川。更看白傅明月句，欲上高楼跨紫烟。盘纡星斗旁六郡，零落风骚三百年。乔木自存人自远，可怜香案旧神仙。
出七里泷口望桐庐县
作者：张伯玉
朝代：宋

泷口波自平，沧洲分两溪。
辛勤下百粤，乍出天一涯。
近入桐庐市，潮水滥中泜。
不闻湍濑声，沙鸟浩然飞。
然我两俱适，吾亦浩然归。
出七里泷口望桐庐县
作者：张伯玉
朝代：宋

泷口波自平，沧洲分两溪。辛勤下百粤，乍出天一涯。近入桐庐市，潮水滥中泜。不闻湍濑声，沙鸟浩然飞。物我两俱适，吾亦浩然归。
初夏同孝叔游普光寺
作者：张伯玉
朝代：宋

鱼跳莲叶青钱小，雪压花枝玉燕参。细草使轓瞻鹿扰，微风池果落莺含。满瓯春茗浮仙露，一点尖峰滴翠岚。却逐归舟更多景，晚来雌霓挂寒潭。
初夏同孝叔游普光寺
作者：张伯玉
朝代：宋

鱼跳莲叶青钱小，雪压花枝玉燕参。
细草使轓瞻鹿扰，微风池果落鶑含。
满瓯春茗浮仙露，一点尖峯滴翠岚。
却逐归舟更多景，晚来雌霓挂寒潭。
初夏同孝叔游朱氏园
作者：张伯玉
朝代：宋

冻醪卢橘助登临，此地相逢旧有音。石润自知梅信蚤，池方应为玉流深。诗成千色排清砌，话久花枝转夕阴。不见辟疆妨底事，月楼归去正龙吟。
初夏同孝叔游朱氏园
作者：张伯玉
朝代：宋

冻醪卢橘助登临，此地相逢旧有音。
石润自知梅信蚤，池方应为玉流深。
诗成千色排清砌，话久花枝转夕阴。
不见避疆妨底事，月楼归去正龙吟。
到新定后却寄苏州蒋侍郎
作者：张伯玉
朝代：宋

遂翁亭畔碧桃开，招隐溪头画舫回。曾奉云鸿此真赏，到今羽翼出尘埃。閒窥玉字书千卷，渴饮金茎露一杯。别后霜天苦寥阔，海云深处望公台。
到新定后却寄苏州蒋侍郎
作者：张伯玉
朝代：宋

遂翁亭畔碧桃开，招隠溪头画舫回。
曾奉云鸿此真赏，到今羽翼出尘埃。
閒窥玉字书千卷，渴饮金茎露一杯。
别后霜天苦寥阔，海云深处望公台。
句
作者：张伯玉
朝代：宋

红梅花下一樽酒，抛掷清香是负伊。
同孝叔游玉泉
作者：张伯玉
朝代：宋
体裁：七言律诗

石磴松阴一化城，泉源疑透古瑶京。僧知到耳此根静，客来洗心诸虑清。星记祥光重璧合，蓝田霁色暮烟生。潺湲似识君将去，相送出山多别情。
同孝叔游萧洒亭
作者：张伯玉
朝代：宋

昔日贤侯多兴咏，为怜萧洒复潺湲。一桥飞处横牛渚，二水清来见浙源。雨涨瀑泉添岳面，晚晴春草带潮痕。好风新月相留意，只恐张纲拥使轩。
同孝叔游萧洒亭
作者：张伯玉
朝代：宋

昔日贤侯多兴咏，为怜萧洒復潺湲。
一桥飞处横牛渚，二水清来见浙源。
雨涨瀑泉添岳面，晚晴春草带潮痕。
好风新月相留意，只恐张纲拥使轩。
同年李郎中以诗见寄仍许见过次韵和答
作者：张伯玉
朝代：宋
体裁：五言律诗

新定溪山国，病怀忻所依。桐君谈药妙，严濑得鱼肥。吏退钞书谱，朋来典道衣。轩车如顾我，春酒上苔矶。
后庵试茶
作者：张伯玉
朝代：宋

郡僻好藏身，心閒久无事。前轩饱食罢，后庵取茶试。岩边启茶钥，溪畔涤茶器。小灶松火然，深铛雪花沸。瓯中尽馀绿，物外有深意。滥官来此游，时得拂尘累。莫笑后庵茶，閒中好滋味。
后庵试茶
作者：张伯玉
朝代：宋

郡僻好藏身，心閒久无事。
前轩饱食罢，后庵取茶试。
岩边启茶钥，溪畔涤茶器。
小竈松火然，深铛雪花沸。
瓯中尽余绿，物外有深意。
滥官来此游，时得拂尘累。
莫笑后庵茶，閒中好滋味。
和国镇晚秋斋中见寄
作者：张伯玉
朝代：宋
体裁：七言律诗

越国风光与众殊，贰车才调世应无。晴楼对酌云平海，夜榻分题月满湖。吟啸江山君好手，主张诗酒我非夫。行当乞挂朱轮去，别作香山九老图。
和王治臣新定即事
作者：张伯玉
朝代：宋

碧泉千脉泻金沟，名是东南俗阜州。任昉旧诗题县石，贺齐高叠照江流。月明几处游归客，春色何人醉倚楼。我是江潭钓鱼者，喜君相见且相留。
和王治臣新定即事
作者：张伯玉
朝代：宋

碧泉千脉泻金沟，名是东南俗阜州。
任昉旧诗题县石，贺齐高迭照江流。
月明几处游归客，春色何人醉倚楼。
我是江潭钓鱼者，喜君相见且相留。
宿普光寺
作者：张伯玉
朝代：宋
体裁：七言绝句

无端未得归林下，又向南方拥使麾。夜宿禅关更萧洒，一轩寒月照清池。
宿桐庐县江口
作者：张伯玉
朝代：宋

桐庐江水碧，百丈见游鱼。元是新安水，流从下濑初。清风寒到底，明月静涵虚。尘土谁难濯，人心自不如。
宿桐庐县江口
作者：张伯玉
朝代：宋

桐庐江水碧，百丈见游鱼。
元是新安水，流从下濑初。
清风寒到底，明月静涵虚。
尘土谁难濯，人心自不知。
寄会稽刁景纯学士
作者：张伯玉
朝代：宋
体裁：七言律诗

雨后稽山紫翠毫，使君千骑压云鳌。楼台日暖花木丽，河汉夜凉丝竹高。瀛馆久淹骐骥足，越人今识凤凰毛。江南老守思离阔，梦想时过白鹭涛。
寄新定苏七太守
作者：张伯玉
朝代：宋

闻道银符渡睦溪，桐山应为长清晖。
渔翁几十迎舟拜，沙鸟成双夹斾飞。
检点簿书茶贡蚤，体量风物橘奴肥。
题舆自媿来何晚，未得云中瞩使威。
寄新定苏七太守
作者：张伯玉
朝代：宋

闻道银符渡睦溪，桐山应为长清晖。渔翁几十迎舟拜，沙鸟成双夹旆飞。检点簿书茶贡蚤，体量风物橘奴肥。题舆自愧来何晚，未得云中瞩使威。
寄毛都官
作者：张伯玉
朝代：宋

寄问副车毛国镇，别来风味久如何。
蓬莱阁上谁同饮，宛委山前几番歌。
应向兰亭摛彩笔，曾教西子画清蛾。
若还问我今何似，比着前春醉更多。
寄毛都官
作者：张伯玉
朝代：宋

寄问副车毛国镇，别来风味久如何。蓬莱阁上谁同饮，宛委山前几番歌。应向兰亭摛彩笔，曾教西子画清蛾。若还问我今何似，比著前春醉更多。
寄睦州朱少卿
作者：张伯玉
朝代：宋

何幸乡枌托使麾，忆曾淮澨见风仪。泉分龙岫成新酿，庙锁琼蕤换旧枝。二水清涵潭月夜，千峰晴捲雪云时。向来萧洒称名郡，少缓龚黄次补期。
寄睦州朱少卿
作者：张伯玉
朝代：宋

何幸乡枌託使麾，忆曾淮澨见风仪。
泉分龙岫成新酿，庙锁琼蕤换旧枝。
二水清涵潭月夜，千峯晴捲雪云时。
向来萧洒称名郡，少缓龚黄次补期。
寄睦州苏七使君
作者：张伯玉
朝代：宋
体裁：七言律诗

阔步曾飞到广寒，一麾聊顿野云间。虬蟠涧底未失水，鹤在笼中且看山。旧日笑谈犹壮否，近来书信亦稀还。严滩桐岭宜秋醉，却恐才高不奈閒。
小楼独酌
作者：张伯玉
朝代：宋

老去春来事事慵，春阴独酌小楼中。
一千里色江南岸，二十四般花信风。
祗有溪山迎醉目，更无尘土倦樊笼。
鹪鹩自得诚堪笑，诗有余狂酒有功。
小楼独酌
作者：张伯玉
朝代：宋

老去春来事事慵，春阴独酌小楼中。一千里色江南岸，二十四般花信风。祗有溪山迎醉目，更无尘土倦樊笼。鹪鹩自得诚堪笑，诗有馀狂酒有功。
州宅
作者：张伯玉
朝代：宋

万迭湖山烟水滨，朱门画戟閒松筠。
登临不踏红尘路，燕寝长居紫府春。
画静欲骖风外驾，夜寒疑是月中身。
我惭白首方怀绂，犹得蓬莱作主人。
得越
作者：张伯玉
朝代：宋
体裁：七言律诗

尺一除书与会稽，陋儒何以报天辉。岂惟大幕张红旆，更得全家住翠微。千骑晚随龙节去，一帆春送鹢舟飞。支离莫道攘空臂，乞得越州金印归。
新安江舟中奉酬孙观书记
作者：张伯玉
朝代：宋
体裁：七言律诗

十年塞外忆江山，今日扁舟纵眼看。匝岸野花红似簇，避人沙鸟起成团。放怀自古酒为得，老笔到今诗最难。君解高吟我方饮，几人能共此清欢。
新定望湖楼
作者：张伯玉
朝代：宋

龙盘山影倒寒流，十里屏风翠入楼。
画笔肯归涵碧手，湖光疑对涌金秋。
主翁爱客排三雅，渔父忘机任直鈎。
为访红云遶花岛，满船歌舞按梁州。
新定望湖楼
作者：张伯玉
朝代：宋

龙盘山影倒寒流，十里屏风翠入楼。画笔肯归涵碧手，湖光疑对涌金秋。主翁爱客排三雅，渔父忘机任直钩。为访红云绕花岛，满船歌舞按梁州。
早谒禹庙
作者：张伯玉
朝代：宋
体裁：古风

晓出五云扃，皎日丽初宿雾敛严祠款灵秘。拂衽天风散，不听。
明月泉
作者：张伯玉
朝代：宋
体裁：五言绝句

至今千丈松，犹伴数岩雪。不见纤尘飞，寒泉皓明月。
春日登望海亭
作者：张伯玉
朝代：宋
体裁：七言律诗

望海亭前春色深，风光澹澹海沈沈。潮如世路来还去，山带城芜古到今。坐见微云生别岸，吟惊幽鸟起层阴。劝君莫苦凭高望，惊动子牟千里心。
桐庐官满先寄杭州资政侍郎
作者：张伯玉
朝代：宋

海角千家郡，天南一水涯。倦游惭梗泛，多滞喜瓜时。弱羽诚难振，危根只自持。几门尝际遇，百步亦参差。万壑喷霆雾，千峰出险巇。牢愁客星见，孤节涧松知。贺厦宁无托，披云幸有期。鲁堂金石地，商欲再言诗。
桐庐官满先寄杭州资政待郎
作者：张伯玉
朝代：宋

海角千家郡，天南一水涯。
倦游惭梗泛，多滞喜瓜时。
弱羽诚难振，危根只自持。
几门尝际遇，百步亦参差。
万壑喷霆雾，千峯出险巇。
牢愁客星见，孤节涧松知。
贺厦宁无託，披云幸有期。
鲁堂金石地，商欲再言诗。
桐庐寺晓钟
作者：张伯玉
朝代：宋

扁舟下桐圃，霜月满寒潭。疏钟一声起，清与天地参。春容逗万壑，窈窕出层岚。羁魂不成寐，洗耳涤尘贪。
桐庐寺晓钟
作者：张伯玉
朝代：宋

扁舟下桐圃，霜月满寒潭。
疏钟一声起，清与天地参。
春容逗万壑，窈窕出层岚。
覊魂不成寐，洗耳涤尘贪。
桐庐苏七太守通判晏鲁望远寄倡和之什辄伸记美
作者：张伯玉
朝代：宋

桐君圃外州，树石最清幽。水截三吴秀，山当百粤秋。岩坰无俗土，宅舍有高楼。画隼真才望，题舆雅唱酬。滩声环醉枕，鹭影入茶瓯。蚤晚陪清躅，梯云奉俊游。
桐庐苏七太守通判晏鲁望远寄倡和之什辄伸记美
作者：张伯玉
朝代：宋

桐君圃外州，树石最清幽。
水截三吴秀，山当百粤秋。
岩垧无俗土，宅舍有高楼。
画隼真才望，题舆雅唱酬。
滩声环醉枕，鹭影入茶瓯。
蚤晚陪清躅，梯云奉俊游。
桐江口见雪
作者：张伯玉
朝代：宋

无诸地无霜，从古困炎热。
晓出桐江口，喜见羣峯雪。
酌酒高颿下，归思满寥泬。
从今不繫舟，泛泛老清澈。
桐江口见雪
作者：张伯玉
朝代：宋

无诸地无霜，从古困炎热。晓出桐江口，喜见群峰雪。酌酒高帆下，归思满寥泬。从今不系舟，泛泛老清澈。
次韵王治臣九日使君席上二章
作者：张伯玉
朝代：宋

楚枫丹外客帆稀，水拍长天雁字垂。乐事喜逢千日酒，凭高正在九秋时。吴歈调笑歌杨叶，蛮鼓铿闳引柘枝。使骑相逢且留饮，行看卓马辔如丝。新安江碧郡楼危，九日登临醉袖垂。莫笑松筠岁寒地，却胜桃李艳阳时。清渟酒瑩红螺面，窈窕笙攒碧玉枝。未必尊前叹迟暮，几人如我始牵丝。
次韵王治臣九日使君席上二章·其一
作者：张伯玉
朝代：宋

楚枫丹外客帆稀，水拍长天雁字垂。乐事喜逢千日酒，凭高正在九秋时。吴歈调笑歌杨叶，蛮鼓铿闳引柘枝。使骑相逢且留饮，行看卓马辔如丝。
次韵王治臣九日使君席上二章·其一
作者：张伯玉
朝代：宋

楚枫丹外客颿稀，水拍长天鴈字垂。
乐事喜逢千日酒，凭高正在九秋时。
吴歈调笑歌杨叶，蛮鼓鑑闳引柘枝。
使骑相逢且留饮，行看卓马辔如丝。
次韵王治臣九日使君席上二章·其二
作者：张伯玉
朝代：宋

新安江碧郡楼危，九日登临醉袖垂。莫笑松筠岁寒地，却胜桃李艳阳时。清渟酒瑩红螺面，窈窕笙攒碧玉枝。未必尊前叹迟暮，几人如我始牵丝。
次韵王治臣九日使君席上二章·其二
作者：张伯玉
朝代：宋
体裁：七言律诗

新安江碧郡楼危，九日登临醉袖垂。莫笑松筠岁寒地，却胜桃李艳阳时。清渟酒莹红螺面，窈窕笙攒碧玉枝。未必尊前叹迟暮，几人如我始牵丝。
正旦呈诸僚友
作者：张伯玉
朝代：宋

拂雾酴酥酒满巡，越山如鬣水如鳞。
日边虽望龙庭远，海上初传凤历新。
好景融融来破雪，和风细细欲黏人。
莫言老守无心计，排比宾僚醉过春。
沪渎
作者：张伯玉
朝代：宋

泛泛松江水，迢迢笠泽边。
万年知禹力，灌溉有余功。
清思堂昼坐
作者：张伯玉
朝代：宋

堂上萧然昼户开，澹松疎竹荫苍苔。
白云无事不肯出，幽鸟有时还自来。
何处覆车迷径路，几人缓颊走尘埃。
支离得意谁知我，自对庭花引一杯。
清思堂昼坐
作者：张伯玉
朝代：宋

堂上萧然昼户开，澹松疏竹荫苍苔。白云无事不肯出，幽鸟有时还自来。何处覆车迷径路，几人缓颊走尘埃。支离得意谁知我，自对庭花引一杯。
清思堂晓雪初霁望飞来山
作者：张伯玉
朝代：宋

密雪晓初霁，朝阳霭融融。隐几高堂上，坐对飞来峰。梵塔倚天半，楼台出烟中。岧然金银阙，瑰碧交玲珑。渐转皎日高，杳杳闻疏钟。天和发秀彩，灏气如腾虹。况予世虑疏，久矣渟心胸。更临物外趣，愈觉万缘空。
清思堂晓雪初霁望飞来山
作者：张伯玉
朝代：宋

密雪晓初霁，朝阳霭融融。
隠几高堂上，坐对飞来峰。
梵塔倚天半，楼台出烟中。
岧然金银阙，瑰碧交玲珑。
渐转皎日高，杳杳闻疎钟。
天和发秀彩，灏气如腾虹。
况予世虑疎，久矣渟心胸。
更临物外趣，愈觉万缘空。
清明日
作者：张伯玉
朝代：宋

每年每遇清明节，把酒寻花特地忙。今日江城衰病起，佛前新火一炉香。
清明日
作者：张伯玉
朝代：宋

每年每遇清明节，把酒寻花特地忙。
今日江城衰病起，佛前新火一鑢香。
港口渡
作者：张伯玉
朝代：宋

三月悲风瑟瑟寒，小船舟楫渡溪难。日高待得过岸去，回首修篁千万竿。
港口渡
作者：张伯玉
朝代：宋

三月悲风瑟瑟寒，小船舟檝渡溪难。
日高待得过岸去，回首修篁千万竿。
游叔虞祠
作者：张伯玉
朝代：宋
体裁：七言律诗

庙中桐叶手中文，闲读高碑拂素尘。异陇归禾曾是主，徒林射兕独留神。关河莫问周秦事，花木谁分汉魏春。惟有门前旧溪水，秋风幽咽送行人。
游大禹寺回马上口占
作者：张伯玉
朝代：宋

永日跻云峰，向晚下秋巘。却望碧城中，楼台翠烟满。前旌拥归骑，缓辔徐驭隐。旷望写予心，平波海天远。顾予畴昔志，本以锄犁挽。敢望麋鹿资，遘此云龙旦。金门容窃步，玉殿叨灵眷。复此千骑来，日逐纷华战。平生知退意，长畏岁月晚。行当引初服，还把芰荷剪。
游大禹寺迴马上口占
作者：张伯玉
朝代：宋

永日跻云峰，向晚下秋谳。
却望碧城中，楼台翠烟满。
前旌拥归骑，缓辔徐驭隠。
旷望写予心，平波海天远。
顾予畴昔志，本以锄犁挽。
敢望麋鹿资，遘此云龙旦。
金门容窃步，玉殿叨灵睠。
復此千骑来，日逐纷华战。
平生知退意，长畏岁月晚。
行当引初服，还把芰荷翦。
玉泉祈雨
作者：张伯玉
朝代：宋
体裁：古风

南州富潨射，万壑纵奔濑。兹泉一何高，夐与寥廓对。邈非猿鸟到，迅恐岩磝碎。霜落天地清，玉立江海外。人区未蒙泽，蛟龙兹有待。浅石谅难渟，当与云涨会。
王敦城
作者：张伯玉
朝代：宋

晋氏开霸图，潜飞入坚壁。
梦日有余祥，留鞭无旧迹。
虽矜钱凤计，终堕太真策。
不作忠良臣，高城有何益。
王敦城
作者：张伯玉
朝代：宋

晋氏开霸图，潜飞入坚壁。梦日有馀祥，留鞭无旧迹。虽矜钱凤计，终堕太真策。不作忠良臣，高城有何益。
王治臣以余在告宠示嘉什
作者：张伯玉
朝代：宋

新安泉石最为佳，多病何劳养岁华。
药好幸依桐圃近，山安惟畏酒垆赊。
狂思逸客浮沧海，渴想仙人饮绛霞。
欲傍重阳搘策起，菊房新小玉生芽。
王治臣以余在告宠示嘉什
作者：张伯玉
朝代：宋

新安泉石最为佳，多病何劳养岁华。药好幸依桐圃近，山安惟畏酒垆赊。狂思逸客浮沧海，渴想仙人饮绛霞。欲傍重阳支策起，菊房新小玉生芽。
留题千峯榭呈孝叔
作者：张伯玉
朝代：宋

君把元英诗集披，羣山依旧遶轩墀。
杜陵几醉花前地，谢客曾吟日落时。
雨过荷香兼酒美，云深泉韵透帘迟。
佳名大约称千数，百万岚盘一一奇。
留题千峰榭呈孝叔
作者：张伯玉
朝代：宋

君把元英诗集披，群山依旧绕轩墀。杜陵几醉花前地，谢客曾吟日落时。雨过荷香兼酒美，云深泉韵透帘迟。佳名大约称千数，百万岚盘一一奇。
留题玉泉山堂
作者：张伯玉
朝代：宋

动非缘境静非禅，物物前尘现四天。此地筌蹄求妙论，有时璎络献诸仙。欲梅泉石多秋思，过夏松篁聒昼眠。一个攒眉招不至，劳师香火漏沈莲。
留题玉泉山堂
作者：张伯玉
朝代：宋

动非缘境静非禅，物物前尘现四天。
此地筌蹄求妙论，有时璎络献诸仙。
欲梅泉石多秋思，过夏松篁聒昼眠。
一箇攒眉招不至，劳师香火漏沈莲。
登乌龙山寺阁
作者：张伯玉
朝代：宋

桐川本无尘，况此幽阁迥。万木含秋声，一轩与天净。前峰翠分滴，后谷语相应。槛下江云归，檐前古雪凝。岩僧对游客，湛若寒冰瑩。百虑缘心空，独饭随疏磬。嗟余本林壑，谬与世纷竞。一作市朝人，几伤麋鹿性。旧山别来久，萝蔓锁幽径。长恐客沈深，未得归期定。息中来此境，时觉襟韵胜。犹愧招隐心，聊为小山咏。
登乌龙山寺阁
作者：张伯玉
朝代：宋
体裁：古风

桐川本无尘，况此幽阁迥。万木含秋声，一轩与天净。前峰翠分滴，后谷语相应。槛下江云归，檐前古雪凝。岩僧对游客，湛若寒冰莹。百虑缘心空，独饭随疏磬。嗟余本林壑，谬与世纷竞。一作市朝人，几伤麋鹿性。旧山别来久，萝蔓锁幽径。长恐客沈深，未得归期定。息中来此境，时觉襟韵胜。犹愧招隐心，聊为小山咏。
登乌龙山寺阁
作者：张伯玉
朝代：宋

桐川本无尘，况此幽阁逈。
万木含秋声，一轩与天浄。
前峯翠分滴，后谷语相应。
槛下江云归，檐前古雪凝。
岩僧对游客，湛若寒冰莹。
百虑缘心空，独饭随疏磬。
嗟余本林壑，谬与世纷竞。
一作市朝人，几伤麋鹿性。
旧山别来久，萝蔓锁幽径。
长恐客沈深，未得归期定。
息中来此境，时觉襟韵胜。
犹媿招隠心，联为小山咏。
监州新定却寄并州旧僚
作者：张伯玉
朝代：宋
体裁：七言律诗

久从光禄长城戍，却到严陵旧钓滩。休问簿书边报急，且听宅舍水声寒。舟浮南渡云千里，睡起东窗日数竿。寄语晋溪溪上月，楚天虽远一般看。
睦州
作者：张伯玉
朝代：宋

千家楼阁丽朝晖，人到于今说钓矶。
雨后数峯骄欲斗，春来两港活如飞。
高吟多谢沈家令，中酒长怜杜紫微。
更爱严城无锁处，白云摇漾去还归。
睦州
作者：张伯玉
朝代：宋

千家楼阁丽朝晖，人到于今说钓矶。雨后数峰骄欲斗，春来两港活如飞。高吟多谢沈家令，中酒长怜杜紫微。更爱严城无锁处，白云摇漾去还归。
答延平王八使君望江亭见怀之什
作者：张伯玉
朝代：宋

望江亭上望桐江，烟水茫然隔锁窗。擢第蚤同丹桂树，从军俱在碧油幢。天遥皓月人千里，书托红鳞锦一双。开府时多家令瘦，酒旗犹恐未相降。
答延平王八使君望江亭见怀之什
作者：张伯玉
朝代：宋

望江亭上望桐江，烟水茫然隔锁窗。
擢第蚤同丹桂树，从军俱在碧油幢。
天遥皓月人千里，书託红鳞锦一双。
开府时多家令瘦，酒旗犹恐未相降。
答王越州蓬莱阁
作者：张伯玉
朝代：宋
体裁：七言律诗

书报蓬莱高阁成，越山增翠越波明。云收海上天地静，人在月中金翠横。游女弄芳珠作佩，仙人度曲玉为笙。会须长揖浮丘伯，醉听银河秋浪声。
经大洋吴氏别业
作者：张伯玉
朝代：宋
体裁：五言律诗

渐老故人少，与君兹晤言。方山共邻里，好畤旧田园。溪色寒生枕，松阴翠入轩。犹怜巾子在，相对举清尊。
罢新定至钱塘喜见孙观书记
作者：张伯玉
朝代：宋
体裁：七言律诗

桐江撝袂蚤三年，把臂重来讲旧篇。陌上风尘成底事，鬓边霜雪但悠然。虬蟠我亦思沧海，鹗荐初方上碧天。忍把离杯又抛掷，别愁纷泊满春烟。
腊日喜雪
作者：张伯玉
朝代：宋
体裁：七言绝句

腊雪常闻百厉销，今年腊日雪飘飘。山公预喜明年熟，擘画开春买酒瓢。
自新定沿牒三衢舟中寓兴寄所知
作者：张伯玉
朝代：宋

井落瓯闽近，乡亭百粤连。
一蓱游宦客，两桨上滩船。
石壅千寻浪，山围几匝天。
乱篙鸣远屿，羣譟捧危舷。
峡断疑无路，汀回復济川。
林深羡沙鸟，村近喜人烟。
岂昧垂堂诫，都由稍食牵。
家山旧庐在，蚤晚赋归田。
自新定沿牒三衢舟中寓兴寄所知
作者：张伯玉
朝代：宋

井落瓯闽近，乡亭百粤连。一蓱游宦客，两桨上滩船。石壅千寻浪，山围几匝天。乱篙鸣远屿，群噪捧危舷。峡断疑无路，汀回复济川。林深羡沙鸟，村近喜人烟。岂昧垂堂诫，都由稍食牵。家山旧庐在，蚤晚赋归田。
至和中得倅新定今领福唐再经此郡感旧书怀因呈使君刘孝叔
作者：张伯玉
朝代：宋

十年前倅北州来，平日风情尚壮哉。
玉水声中寒濯笔，石楠乡裏夜衔杯。
可怜白首成何事，犹得红旌向北回。
太守故人应笑我，践言堪媿子陵台。
至和中得倅新定今领福唐再经此郡感旧书怀因呈使君刘孝叔
作者：张伯玉
朝代：宋

十年前倅北州来，平日风情尚壮哉。玉水声中寒濯笔，石楠乡里夜衔杯。可怜白首成何事，犹得红旌向北回。太守故人应笑我，践言堪愧子陵台。
至睦州泊新安江口
作者：张伯玉
朝代：宋

前岁过此州，手持七闽节。虽远更惮劳，揽辔迟明发。回瞻七里滩，何日榜舟歇。幸得满三年，解符下瓯粤。却到新安江，依然旧澄澈。敛巾照江水，无白可添发。州人多故吏，罗立皆磬折。问我此去心，复有何施设。兴言顾诸老，谢尔相慰说。此度归来心，可共严陵说。
至睦州泊新安江口
作者：张伯玉
朝代：宋

前岁过此州，手持七闽节。
虽远更惮劳，揽辔迟明发。
回瞻七里滩，何日榜舟歇。
幸得满三年，解符下瓯粤。
却到新安江，依然旧澄澈。
敛巾照江水，无白可添髮。
州人多故吏，罗立皆磬折。
问我此去心，復有何施设。
兴言顾诸老，谢尔相慰说。
此度归来心，可共严陵说。
舟次兰溪却寄新定太守
作者：张伯玉
朝代：宋

解纚向萧瑟，叙别喜英豪。野水征帆迥，秋天醉幕高。使旟标画隼，骑吹压霜涛。几日狂酲析，思君梦更劳。
舟次兰溪却寄新定太守
作者：张伯玉
朝代：宋

解纚向萧瑟，叙别喜英豪。
野水征颿迥，秋天醉幕高。
使旟标画隼，骑吹压霜涛。
几日狂酲析，思君梦更劳。
舟次子陵钓台
作者：张伯玉
朝代：宋
体裁：七言律诗

十载从军去又来，强为颜面走尘埃。久惭簪笏未归去，且喜妻孥共此来。旋撷岸蔬供野饭，欲题岩壁拂苍苔。子陵昔日诚高趣，未必全家上钓台。
苏小小墓
作者：张伯玉
朝代：宋

小小仙踪去不还，空标遗冢落人间。钱塘门地家何在，回首临平隔断山。
苏小小墓
作者：张伯玉
朝代：宋

小小仙踪去不还，空标遗冢落人间。
钱塘门地家何地，回首临平隔断山。
蓬莱阁醉归
作者：张伯玉
朝代：宋

蓬莱阁上醉归时，犹索芳樽步步随。
啼鸟似来留翠佩，旁人笑为整花枝。
腰閒半亸黄金印，头上斜欹白接䍦。
拍手向他宾从道，使君未老莫扶持。
蓬莱阁閒望写怀
作者：张伯玉
朝代：宋

越绝开华国，姚虞启后昆。昔闻句允霸，今作帝王藩。地得东南重，山侔岳渎尊。平湖来万壑，翠袖列千门。市井鱼盐合，居人组绣繁。牙旗开物表，州宅倚云根。六郡趋麟节，三峰出雉垣。秦游前事废，禹画旧书存。雁鹜来还去，鲸波吐复吞。菱歌秋溆远，江信暮潮浑。石古寒松偃，楼危昼霭昏。冷光浓可截，秀色净无痕。露袅还堤柳，风飞列寺幡。深林藏杞梓，芳径杂兰荪。巧笑花争艳，嬉游玉斗温。画船雕鹢迅，绛袖绮霞翻。有意皆行乐，无忧可莳萱。乡惟知俎豆，士亦贲丘樊。巨舶联艘至，交衢百货蕃。敲冰呈巧手，织素竞交鸳。丽圃红柑亚，通畦紫芋蹲。茶先春入焙，笋带雪黏盆。异萼随时坼，清香触处喷。吴趋惭种蠡，楚些陋湘沅。往事图难尽，前修孰可援。风流王与谢，唱和白兼元。顾我栖儒窦，胡为属使鞬。迂疏非吏法，蹇浅是辞源。谬览先生策，谁调伯氏埙。剪裁迷幅尺，追琢昧玙璠。学术何曾取，名场辄屡奔。技甘同鼫鼠，化敢望溟鲲。将幕闲留滞，乌台误选抡。埋轮惭避俗，折槛畏当轩。坎壈人奚顾，羁孤舌但扪。爱书疑有癖，怕事欲无言。薪米支离叟，蹄盂炙毂髡。一为华省吏，三驾使君轓。蹭蹬慵成性，龙钟病愈惛。因怀邸中绂，来访道山园。税鞅红尘外，班条碧海垠。披襟澄沆瀣，缓带涤潺湲。乐岁欢康洽，高黉礼让敦。南宫罗俊彦，东箭蔼瑶琨。退食求凋弊，吹毛析滞冤。庖刀怯馀刃，櫑剑喜平反。重禄容虚受，期民肯惮烦。问贤思水薤，教俗养鸡豚。䆉稏西成稻，逍遥北海樽。吏符多鹤立，僚友尽鸿骞。讵听棠阴颂，聊祛缿讼諠。行歌齐击壤，坐啸比啼猿。洞邃宜招隐，时清耻叫阍。嗫嚅挥醉笔，伛偻曝晴暾。蹑险赍长屐，寻幽叱短辕。穷通方自适，语默且休论。厌把诗筒发，欣逢酒帟掀。桔槔肥果茹，竹马戏儿孙。以此为官业，何由报主恩。冰霜徒励操，渊谷可惊魂。蕙帐羞逋客，庭貆鄙素餐。行当解簪绂，归老白云村。